title: Olavi Andersson

text: Andersson saapui Suomeen (Vaasaan) jääkärien pääjoukon mukana 25. helmikuuta 1918. Hän astui armeijan palvelukseen aliupseerina. Suomen sisällissodassa hänet komennettiin joukkueenjohtajaksi 4. Jääkärirykmentin 8. jääkäripataljoonan 1. komppaniaan. Andersson osallistui sotatoimiin Raudussa ja otti osaa rajaseudun taisteluihin. Hän haavoittui Raasulissa 8. huhtikuuta 1918.


title: Olavi Andersson

text: Sisällissodan jälkeen hän palveli 1. kesäkuuta 1918 alkaen 4. jääkäripataljoonassa. Hän toimi koulutusaliupseerina ja komppanianvääpelinä 1. komppaniassa. Hänet siirrettiin 21. kesäkuuta 1926 nuoremmaksi upseeriksi Porin rykmenttiin, missä tehtävässä hän oli aina talvisodan syttymiseen saakka. Rykmentin toimitusjoukkueen johtajaksi hänet nimitettiin 3. tammikuuta 1935. Vuonna 1939 ennen talvisodan syttymistä hän toimi myös rykmentin talouspäällikön apulaisena.


title: Olavi Andersson

text: Talvisotaan hän osallistui talousupseerina 1. Prikaatin III pataljoonassa ja otti osaa taisteluihin Karjalankannaksella. Myöhemmin hänet komennettiin Jääkäripataljoona 4:n huoltopäälliköksi, jonka joukoissa otti osaa taisteluihin Laatokan Karjalassa. Välirauhan aikana hän toimi Jääkäriprikaatin huoltopäällikkönä ja Jatkosodan alkaessa hänet huoltopäälliköksi Jääkäripataljoona 2:een ja edelleen 2. Jääkäriprikaatiin, jonka joukoissa osallistui taisteluihin Tolvajärvi–Karhumäki-akselilla. Vuonna 1942 hänet siirrettiin huoltopäälliköksi Käkisalmen ilmasuojelupiiriin ja edelleen suojeluskuntapiiriin. Torjuntataisteluihin hänet komennettiin huoltopäälliköksi Kenttätykistörykmentti 18:aan ja osallistui sen mukana Rukajärven taisteluihin.


title: Olavi Andersson

text: Sotien jälkeen hän toimi Kenttätykistörykmentti 2:en huoltopäällikön apulaisena, kunnes erosi vakinaisesta palveluksesta vuonna 1945 ja siirtyi Huhtamäki-yhtymän kuljetuspäälliköksi. Hänet haudattiin Turkuun.


title: Rakentamiskehotus

text: Rakentamiskehotus on Maankäyttö- ja rakennuslain 97 §:ssä määritelty toimenpide, jolla kunta voi tontin pakkolunastuksen uhalla kiirehtiä rakentamista asemakaavan mukaiselle tontille.


title: Rakentamiskehotus

text: Kun asemakaava on ollut voimassa vähintään kaksi vuotta, kunta voi antaa rakentamiskehotuksen tontin omistajalle ja haltijalle, jos tontin sallitusta kerrosalasta ei ole käytetty vähintään puolta tai tonttia ei ole rakennettu pääasiallisesti asemakaavan mukaisesti.


title: Rakentamiskehotus

text: Rakentamiskehotusta ei kuitenkaan saa antaa enintään kaksi asuntoa käsittävän asuinrakennuksen rakentamiseen tarkoitetun tontin omistajalle ja haltijalle, jos tontilla jo on käytössä oleva asuinrakennus.


title: Rakentamiskehotus

text: Jollei asemakaavan mukaista tonttia ole rakennettu 3 vuoden kuluessa rakentamiskehotuksesta, kunta voi aloittaa toimenpiteet tontin lunastamiseksi.


title: Porin rykmentti

text: Porin rykmentti voi tarkoittaa seuraavia joukko-osastoja:


title: DeLorean Motor Company

text: De Lorean Motor Company (DMC) oli lyhyen aikaa toiminut autovalmistaja, jonka perusti John De Lorean vuonna 1975. Yhtiön ainoaksi jäänyt automalli oli De Lorean DMC-12 , jota valmistettiin vuosina 1981-1983, vaikka yhtiö meni konkurssiin jo vuonna 1982. De Lorean DMC-12 esiintyi "Paluu tulevaisuuteen" -trilogiassa aikakoneena.


title: Lister (auto)

text: Lister on brittiläinen urheiluautojen valmistaja. Brian Lister aloitti autojen valmistuksen 1954, mutta toiminta jouduttiin lopettamaan jo muutaman vuoden kuluttua. Uudestaan toiminta käynnistyi 1986.


title: Lister (auto)

text: Yritys valmistaa Lister Storm -mallia, jonka valmistus aloitettiin vuonna 1993.


title: Audi A6

text: Audi A6 on Audin vuodesta 1994 lähtien valmistama automalli, joka kilpailee edustusluokan autojen sarjassa muun muassa Mercedes-Benzin E-sarjan kanssa. Audi A6 syntyi, kun neljännen sukupolven Audi 100 nimettiin kesällä 1994 A6:ksi, uuden nimeämiskäytännön (AX) mukaan.


title: Audi A6

text: Sedan-versio esiteltiin keväällä 2004 ja farmarimalli Avant vuotta myöhemmin. Audi pyrki malliuudistuksella muokkaamaan A6:n imagoa aikaisempaa edustavampaan ja urheilullisempaan suuntaan. Ulkomitoiltaan ja sisätiloiltaan malli on aikaisempaa lähempänä A8-mallia. Muotoilultaan auto on hieman vanhempaa C5-koria kulmikkaampi. Suurin muutos tapahtui ehkä keulan muotoilussa, johon ilmestyi kromireunainen alhaalta ylös yltävä maski (single frame).


title: Hidden Treasures

text: Hidden Treasures on Megadeth-yhtyeen EP-levy vuodelta 1995, joka sisältää pääasiassa elokuvia varten kirjoitettuja kappaleita. Se sisältää mm. cover-version rock-muusikko Alice Cooperin kappaleesta "No More Mr. Nice Guy", joka on Megadethin ainoa triona (Mustaine, Ellefson ja Menza) levyttämä kappale, sekä cover-version heavy metal -yhtye Black Sabbathin kappaleesta "Paranoid".Uudelleenjulkaisun bonuskappaleet


title: Lister

text: Lister tarkoittaa seuraavia:


title: Dejima

text: Dejima oli keinotekoinen, viuhkanmuotoinen saari Japanissa Nagasakin edustalla. Se toimi Alankomaiden kauppapaikkana Japanin eristäytymisen (sakoku) aikana Edo-kaudella, vuodesta 1641 vuoteen 1859.


title: Dejima

text: Mahtava shōgun Tokugawa Iemitsu määräsi vuonna 1634 keinotekoisen saaren rakennettavaksi portugalilaisten kauppiaiden käyttöön. Rakennustyöt valmistuivat vuonna 1636 Nagasakin varakkaimpien kauppiaiden rahoituksella. Shimabaran kapina johon kristityt japanilaiset osallistuivat aktiivisina, kukistettiin hollantilaisten tuella. Kapinan jälkeen portugalilaiset ja muut katolisten kansojen edustajat karkotettiin Japanista. Vuonna 1638 shogunaatti määräsi, että Hollannin Itä-Intian kauppakomppanian ("Vereenigde Oostindische Compagnie, VOC") oli siirrettävä kaikki liiketoimensa Hiradon satamasta Dejimaan vuoteen 1641 mennessä. Sen jälkeen ulkomaankauppaa käytiin vain Hollannin ja Kiinan kanssa.


title: Dejima

text: Sillä, että Dejima oli rakennettu täytemaasta, oli myös symbolinen merkitys: ulkomaalaiset pidettiin poissa Japanin pyhältä maaperältä. Saari oli pieni, 120 kertaa 75 metriä, ja yhteydessä mantereeseen pienen, vartioidun sillan kautta.


title: Dejima

text: Kun eristäytyminen oli päättynyt, Dejiman kauppapaikka suljettiin vuonna 1859. Nyttemmin alueelle on tuotu lisää täytemaata, sataman rakennetta on muutettu ja Nagasaki-joki ohjattu uuteen uomaan, ja saaren jäänteet ovat sulautuneet osaksi Nagasakin kaupunkia.


title: Bill Sidwell

text: Oswald William Thomas ”Bill” Sidwell (s. 16. huhtikuuta 1920 Goulburn) on australialainen tennispelaaja. Hän pääsi neljästi Grand Slam -turnauksen loppuotteluun ja voitti sen kerran, miesten nelinpelissä Yhdysvaltain mestaruusturnauksessa vuonna 1949. Hänen pelitoverinaan oli John Bromwich.


title: Bill Sidwell

text: Muut finaalipaikat Sidwell sai Ranskan avoimissa (miesten nelinpeli, 1947) ja Australian mestaruusturnauksissa (1948, 1949). Hän pelasi myös Davis Cupissa vuosina 1948–1949.


title: John Bromwich

text: John Edward Bromwich (14. marraskuuta 1918 – 21. lokakuuta 1999) oli australialainen tennispelaaja. Hän saavutti menestystä sekä kaksin- että nelinpelissä. Ensiksi mainitussa hän voitti mestaruudet Australian avoimessa tennisturnauksessa vuosina 1939 ja 1946.


title: John Bromwich

text: Nelinpelaajana Bromwich saavutti lukuisia voittoja Australian avoimissa, Wimbledonissa ja Yhdysvaltain avoimissa niin miesten nelinpelissä kuin sekanelinpelissäkin.


title: John Bromwich

text: Bromwich kelpuutettiin International Tennis Hall of Fameen vuonna 1984. Hän kuoli Geelongissa, Victoriassa 80-vuotiaana kärsittyään vastikään aivoverenkiertohäiriön ja sydänkohtauksen.


title: Roscoe Tanner

text: Roscoe Tanner (s. 15. lokakuuta 1951 Chattanooga, Tennessee) on yhdysvaltalainen tennispelaaja. Hän kävi Stanfordin yliopiston.


title: Roscoe Tanner

text: Tanner muistetaan parhaiten hänen kahdesta saavutuksestaan Grand Slam -otteluissa 1970-luvun lopulla. Vuonna 1977 (tammikuussa) hän voitti Australian avoimissa miesten kaksinpelin Guillermo Vilasia vastaan. Vuonna 1979 hän eteni niin ikään kaksinpelissä finaaliin Wimbledonissa, mutta hävisi Björn Borgille.


title: Roscoe Tanner

text: Tannerilla ei ole paikkaa Newportin International Tennis Hall of Famessa, mutta hän kuuluu Stanford Athletic Hall of Fameen.


title: Shimoda

text: Shimoda () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Tyynenmeren rannikolla Izun niemimaan eteläkärjessä. Shimodassa on 22 481 asukasta (vuonna 2017) ja sen pinta-ala on 104,38 neliökilometriä.


title: Shimoda

text: Shimodalla oli tärkeä osa Japanin avautumisen historiassa 1850-luvulla, sillä se on toinen Kanagawan sopimuksella ulkomaanliikenteelle avatuista satamista. Kaupungissa solmittin vuonna 1855 Shimodan sopimus, joka avasi kaupankäynnin Japanin ja Venäjän välillä. Kaupunkioikeudet Shimoda sai vuonna 1971. Nykyisin se tunnetaan kuumien lähteiden ja uimarantojen takia tokiolaisten suosimana lomakaupunkina. Shimodaa palvelee Izukyū-rautateiden Izu-kyūkō-linja.


title: Adrian Quist

text: Adrian Karl Quist (4. elokuuta 1913 – 17. marraskuuta 1991) oli australialainen tennispelaaja. Hän on kuulunut Newportin International Tennis Hall of Fameen vuodesta 1984 lähtien.


title: Adrian Quist

text: Quist voitti miesten kaksinpelin mestaruuden Australian avoimissa vuosina 1936, 1940 ja 1948. 1936 ja 1940 vastustajana oli Jack Crawford, 1948 John Bromwich.


title: Adrian Quist

text: Nelinpelin mestaruuden voittaneeseen pelipariin Quist kuului kymmenen kertaa Australian avoimissa, kerran Ranskan avoimissa, kahdesti Wimbledonissa ja kerran Yhdysvaltain avoimissa.


title: Adrian Quist

text: Quist kuoli syöpään sydneyläisessä sairaalassa marraskuussa 1991 ollessaan 78 vuoden ikäinen.


title: Jack Crawford

text: John Herbert ”Jack” Crawford (22. maaliskuuta 1908 – 10. syyskuuta 1991) oli australialainen tennispelaaja.


title: Jack Crawford

text: Uuden Etelä-Walesissa Alburyssä syntynyt Crawford voitti kaksinpelimestaruudet Australian avoimissa (1931–1933, 1935), Ranskan avoimissa (1933) ja Wimbledonissa (1933). Saavuttamatta jäi vuonna 1933 voitto Grand Slam -otteluista ainoastaan Yhdysvaltain avoimissa, jossa hän kylläkin eteni finaaliin, mutta hävisi Fred Perrylle.


title: Jack Crawford

text: Crawford menestyi myös nelinpelissä ja kuului vuonna 1939 Davis Cupin voittojoukkueeseen. Hänet otettiin International Tennis Hall of Fameen Rhode Islandin Newportissa vuonna 1979.


title: Jack Crawford

text: Crawford kuoli 83-vuotiaana sydneyläisessä hoivakodissa pitkään sairastettuaan.


title: Hayato Ikeda

text: Hayato Ikeda () oli japanilainen poliitikko, joka toimi kolme kautta pääministerinä vuosina 1960-1964. Hän pyrki edistämään talouskasvua ja vähentämään yhteiskuntaluokkien vastakkainasettelua. Hän ratkaisi monia tulopoliittisia kiistoja, esimerkiksi ensimmäisenä ministerin toimenaan sovitteli pitkään kestäneen kaivoslakon.


title: Hayato Ikeda

text: Hayao Ikedaa pidetään keskeisenä henkilönä Japanin talousihmeen onnistumisessa.


title: Hayato Ikeda

text: Sakepanimonomistajan poikana syntynyt Ikeda valmistui Kioton yliopiston oikeustieteellisestä tiedekunnasta 1925 ja aloitti uransa Japanin valtiovarainministeriössä. Yli 20 vuoden virkamiesuran jälkeen Ikeda nousi toiseksi valtiovarainministeriksi ja jatkoi valtiovarainministerinä useissa hallituksissa läpi 1950-luvun, kunnes hänet valittiin vuonna 1960 pääministeriksi. Vuonna 1949 hänet valittiin myös valtiopäiville liberaalipuolueen edustajana (vuodesta 1955 Japanin liberaalidemokraattinen puolue.


title: Suonenjoen Vasama

text: Suonenjoen Vasama on suonenjokelainen urheiluseura, joka on perustettu vuonna 1908. Vasaman jousitunnus kuvaa nopeutta, lujuutta ja tarmoa.


title: Suonenjoen Vasama

text: Suonenjoen Vasama on yleisseura, jonka lajeina ovat olleet voimistelu, hiihto, ampumahiihto, yhdistetty, mäkihyppy, yleisurheilu, suunnistus, pesä- ja lentopallo sekä painonnosto. Jäseniä seurassa on ollut enimmillään 1 200.


title: Suonenjoen Vasama

text: Seuran edustajat ovat saavuttaneet kansainvälistä menestystä hiihdossa, yhdistetyssä, ja ampumahiihdossa. Seuran väreissä ovat kilpailleet seuraavat MM- ja olympiamitalistit: Eino Olkinuora, Rauno Miettinen, Mauri Röppänen, Liisa Suihkonen ja Yrjö Salpakari.


title: Papyruskerttunen

text: Papyruskerttunen ("Acrocephalus stentoreus") on kerttusten heimoon kuuluva varpuslintu.


title: Papyruskerttunen

text: Linnun pituus on 18–20 cm, siipien kärkiväli 21–24 cm ja paino keskimäärin noin 25 g. Suurikokoinen, rastaskertusen kokoluokkaa oleva kerttunen, jolla on lyhyehköt siivet ja pitkähkö, voimakkaasti pyöristynyt pyrstönkärki. Väritykseltään hieman rastaskerttusta vaaleampi ja hennompinokkainen. Sukupuolet ovat samanvärisiä. Laulu, jota koiras esittää korkean kaislan tai pensaan latvasta, on voimakasta ja sisältää korkeampia ääniä kuin rastaskerttusen laulu. Matkii runsaasti muita lintuja. Äänet ovat kovia ja karkeita.


title: Papyruskerttunen

text: Laaja esiintymisalue ja monta alalajia. Esiintyy paikoitellen Egyptissä, Lähi-idässä, Arabian niemimaalla, Afganistanissa, Pakistanissa ja Intiassa. Laajempi yhtenäinen esiintymisalue on Kaspianmeren itäpuolella ja toinen Etelä-Kiinassa ja Thaimaassa. Sri Lankassa elää oma alalajinsa. Esiintyy myös Indonesiassa, Uudessa-Guineassa sekä koko Australiassa Tasmania mukaan lukien.


title: Papyruskerttunen

text: Papyruskerttunen on osassa esiintymisaluetta muuttolintu, osassa paikkalintu. Keski-Aasian kanta talvehtii Intiassa. Australian, Uuden-Guinean ja Kiinan populaatiot ovat pääosin paikkalintuja.


title: Papyruskerttunen

text: Lajin esiintymisalueen laajuus on noin 10 miljoonaa neliökilometriä ja sen kanta on elinvoimainen. Lajia ei ole tavattu Suomessa.


title: Papyruskerttunen

text: Papyruskerttunen elää nimensä mukaisesti mieluiten papyruskaislakasvustoissa erilaisissa vesistöissä, niin alavilla mailla kuin vuoristossa. Se viihtyy myös järeissä järviruoko- ja osmankäämikasvustoissa sekä pensaikoissa.


title: Papyruskerttunen

text: Syvä kuppimainen pesä on rakennettu ruokojen korsista ja lehdistä ja vuorattu hienommilla kasvikuiduilla. Se on kiinnitetty pystykorsiin 0,5–1,2 metriä vedenpinnan tai maan yläpuolelle. Naaras munii 3–6 munaa, jotka ovat saman näköisiä kuin rastaskerttusen munat. Muna painaa noin 2,9 g. Naaras hautoo 13–15 päivää ja molemmat emot huolehtivat poikasista, jotka lähtevät pesästä lentokyvyttöminä 11–13 päivän ikäisinä. Usein 2 pesyettä kesän aikana.


title: Papyruskerttunen

text: Pääravintoa ovat hyönteiset ja muut pienet selkärangattomat. Syö myös sammakonpoikasia, vesikasvien siemeniä ja marjoja.


title: Sōsuke Uno

text: Sōsuke Uno (, 27. elokuuta 1922 – 19. toukokuuta 1998) oli japanilainen poliitikko, joka toimi maansa 75. pääministerinä vuonna 1989. Sōsuke Unon merkittävin teko oli kulutusveron säätäminen. Teko sai monet äänestäjät siirtymään sosialistipuolueen riveihin.


title: Sōsuke Uno

text: Sōsuke Uno joutui eroamaan kolmen kuukauden ministerikauden jälkeen seksiskandaalin takia. Naimisissa olevalla Unolla oli ollut suhde geishaan, joka ilmestyi julkisuuteen vaatimaan elatusapua. Eroamisen syynä ei pidetty niinkään uskottomuutta vaan kunniattomuutta; sitä, että Uno oli jättänyt rakastajattarensa taloudellisesti heitteille.


title: Don Budge

text: John Donald ”Don” Budge (13. kesäkuuta 1915 – 26. tammikuuta 2000) oli yhdysvaltalainen tennispelaaja, josta tuli vuonna 1938 lajin historian ensimmäinen Grand Slamiin kyennyt. Hän syntyi Kalifornian Oaklandissa isänään skotlantilainen maahanmuuttaja.


title: Don Budge

text: Vuonna 1937 Budge oli jo voittanut miesten kaksinpelin Wimbledonissa ja Yhdysvaltain avoimissa; molemmissa hänen vastustajanaan oli Gottfried von Cramm.


title: Don Budge

text: Budge valittiin International Tennis Hall of Fameen vuonna 1964.


title: Don Budge

text: Budge loukkaantui vaikeasti Pennsylvaniassa 14. joulukuuta 1999, kun hänen autonsa ohjautui märällä tiellä harhaan ja törmäsi puihin. Hän joutui sairaalahoitoon ja sieltä 8. tammikuuta 2000 hoivakotiin Pennsylvanian Scrantoniin, jossa hän menehtyi 26. tammikuuta. Budge oli kuollessaan 84 vuoden ikäinen.


title: Luettelo Yhdysvaltain avoimen tennisturnauksen naisten kaksinpelin voittajista

text: Tämä on luettelo Yhdysvaltain avoimen tennisturnauksen naisten kaksinpelin voittajista.


title: Armand Assante

text: Armand Anthony Assante Jr. (s. 4. lokakuuta 1949 New York, New York) on yhdysvaltalainen näyttelijä, joka on ollut neljä kertaa Golden Globe -ehdokkaana: elokuvista "Jack the Ripper" (1988), "Lain pyöveli" (1990), "Gotti" (1996) ja "Odysseus" (1997). Hän voitti Emmyn draamaelokuvassa "Gotti" roolistaan John Gottina. Assante on ollut myös Emmy-ehdokkaana elokuvasta "Jack the Ripper". Assante on ollut myös Annie-, Satellite- ja Screen Actors Guild Awards -ehkokkaana.


title: Armand Assante

text: Assanten äiti on irlantilainen ja isä italialainen. Hän on näytellyt aktiivisesti vuodesta 1974 lähtien. Hän on näytellyt myös monissa sarjoissa, kuten "Pako" ja "Teho-osasto".


title: Armand Assante

text: Assante on ollut naimisissa Karen Assanten kanssa ja heillä on kaksi yhteistä lasta.


title: André Greipel

text: André Greipel (s. 16. heinäkuuta 1982 Rostock) on saksalainen maantiepyöräilijä, joka edustaa UCI Continental Circuits -tason Arkéa–Samsic-tallia. Hän asuu Kritzmowissa, Mecklenburg-Etu-Pommerin osavaltiossa.


title: André Greipel

text: Kirimiehenä tunnettu Greipel aloitti ammattilaisuransa Team Wiesenhof -tallissa vuonna 2005, jolloin hän voitti kuudennen etapin Tanskan ympäriajossa sekä kirikilpailun Rheinland-Pfalzin ympäriajossa.


title: André Greipel

text: Greipel siirtyi T-Mobile-talliin (sittemmin nimeltään Team HTC) vuoden 2006 alussa. Tulokasvuonnaan saksalaistallissa hän voitti 1. ja 4. etapin Rheinland-Pfalzin ympäriajossa sekä sijoittui toiseksi Espanjan ympäriajon kuudennella osuudella. Vuonna 2007 hän voitti kaksi etappia Saksin ympäriajossa.


title: André Greipel

text: Vuonna 2008 Greipel ajoi ainakin voittojen määrässä mitattuna siihen mennessä parhaan ammattilaisvuotensa. Greipel voitti ProTour-sarjaan kuuluvan Tour Down Under -etappikilpailun. Kokonaiskilpailun lisäksi hän voitti pistekilpailun sekä 2., 4., 5. ja 6. etapin. Hän oli paras myös kilpailua edeltäneessä Down Under Classic -kilpailussa. Myöhemmin samana vuonna hän otti ensimmäisen etappivoittonsa suuressa ympäriajossa voittamalla Italian ympäriajon 17. etapin. Kauden edetessä Greipel saavutti useita voittoja myös muissa etappi- ja yhden päivän kilpailuissa.


title: André Greipel

text: Vuonna 2009 Greipel voitti Espanjan ympäriajossa pistekilpailun ja neljä etappia ja johti myös kokonaiskilpailua kahden etapin ajan. Lisäksi hän voitti yhden etapin ProTour -kilpailuissa Tour Down Underissa ja Puolan ympäriajossa. Yhden päivän kilpailuista hän voitti 1.HC-kategoriaan (eli seuraavalle tasolle ProTourin jälkeen) luokitellun Philadelphia International Championship -kilpailun.


title: André Greipel

text: Vuonna 2010 Greipel voitti toistamiseen Tour Down Underin kokonaiskilpailun. Italian ympäriajossa hän voitti 18. etapin. Hän voitti kauden aikana yhteensä 21 kilpailua ja hänet nimettiin Saksan vuoden miespyöräilijäksi.


title: André Greipel

text: Kaudella 2011 Greipel edusti Omega Pharma-Lotto-joukkuetta. Ranskan ympäriajossa hän voitti 10. etapin. Kööpenhaminan MM-kilpailuissa hän sai maantieajon pronssia. Kausilla 2012−2018 hän kilpaili belgialaistallissa, nimeltään viimeksi Lotto Soudal. Tuon vuoden Ranskan ympäriajossa hän voitti 4., 5. ja 13. etapin. Vuonna 2013 hän voitti maantieajon Saksan-mestaruuden ja Ranskan ympäriajon kuudennen etapin. Hän voitti maansa maantieajomestaruuden myös 2014. Hän voitti samana vuonna yhden etapin Ranskan ympäriajossa.


title: André Greipel

text: Vuonna 2015 Greipel voitti neljä etappia Ranskan ympäriajossa. Lisäksi hän voitti Vattenfall Cyclassicsin. Hän voitti Italian ympäriajossa etapin 2015 ja kolme etappia 2016. Hän voitti maantieajon Saksan-mestaruuden jälleen 2016. Hän voitti saman vuoden Ranskan ympäriajon päätösetapin.


title: André Greipel

text: Greipel voitti Italian ympäriajossa 2017 toisen etapin ja siirtyi kokonaiskilpailun johtoon yhden etapin ajaksi.


title: André Greipel

text: Greipel on edustanut Arkéa–Samsic-tallia vuodesta 2019.


title: Lindsay Crosby

text: Lindsay Harry Crosby (5. tammikuuta 1938 – 11. joulukuuta 1989) oli yhdysvaltalainen näyttelijä ja laulaja. Hän oli Bing Crosbyn nuorin poika.


title: Lindsay Crosby

text: Lindsay Crosby syntyi Los Angelesissa, Kaliforniassa. Hän opiskeli kolmen veljensä Garyn, Phillipin ja Dennisin kanssa Bellarmine Academyssä San Joséssa. He esiintyivät yhdessä nimellä The Crosby Boys 50-luvun loppupuolella yökerhoissa ja Ed Sullivanin televisio-ohjelmassa.


title: Lindsay Crosby

text: The Crosby Boys sai lupaavan alun, mutta showbisneksen paineet ja heidän oma kyvyttömyytensä yhteistyöhön turmeli heidän elämänsä. Heihin myös vaikutti syvästi äitinsä Dixie Leen alkoholismi ja ennenaikainen kuolema syöpään. Raskas juominen ja tunne-elämän ongelmat veivät veronsa. Lindsay teki itsemurhan joulukuussa 1989 ampumalla itseään päähän 51-vuotiaana.


title: Rizelmine

text: Rizelmine on Yukiru Sugisakin tekemä mangasarja, joka ilmestyi "Ace Next" -lehdessä vuosina 2001-2002 ja kirjamuodossa yhtenä osana 2002. Sen pohjalta on tehty anime, joka esitettiin kahtena tuotantokautena vuonna 2002 ja sisälsi yhteensä 24 osaa.


title: I’m Every Woman

text: I’m Every Woman on Chaka Khanin hittisingle vuodelta 1978. Se oli Khanin ensimmäinen hitti, jonka hän levytti omillaan, ilman funk-yhtye Rufusia. Kappaleen on kirjoittanut kuuluisa laulunkirjoittajatiimi Ashford & Simpson, ja tuottanut Afir Mardin. Siitä tuli yksi Khanin suurimmista hiteistä, ja se nousi muun muassa Yhdysvaltain R&B-listan ykköseksi. Kappaleesta on tehty useita cover-versioita, joista tunnetuin lienee Whitney Houstonin tulkinta vuonna 1992.


title: Medestäjät

text: Medestäjät (Nectariniidae) on heimo pienenkokoisissa varpuslinnuissa. Niitä löytyy luonnonvaraisina trooppisilta alueilta Australaasiasta ja Afrikasta. Medestäjät syövät pääasiassa mettä, mutta syövät myös hyönteisiä. Suurin osa medestäjistä pystyy lentämään paikallaan imiessään mettä kuten kolibrit, mutta yleensä ne istuvat oksalla. Lintujen lento on nopeaa ja suoraa, sillä medestäjillä on lyhyet siivet. Koiraiden ja naaraiden välillä on suuria eroja, koiraiden ollessa värikkäämpiä. Medestäjillä on pitkä alaspäin kaartuva nokka ja tahmea putkimainen kieli, mikä on seurausta meden syömiselle. Pesä on laukkumainen ja se riippuu puusta, pesässä on munia yleensä kolme tai enemmän.


title: Medestäjät

text: Medestäjiin kuuluu 16 sukua ja 133 lajia.


title: Patrick Russel

text: Patrick Russel (s. 22. joulukuuta 1946 Chamonix, Ranska) on ranskalainen uransa lopettanut alppihiihtäjä.


title: Patrick Russel

text: Russel saavutti hopeaa pujottelussa ja alppiyhdistetyssä sekä sijoittui suurpujottelussa 8:ksi Val Gardenan maailmanmestaruuskilpailuissa 1970.


title: Patrick Russel

text: Pujottelun maailmancupin voittoon Russel laski kahdesti, vuosina 1969 ja 1970. Suurpujottelun maailmancupin hän voitti vuonna 1971. Alppihiihdon maailmancupin kokonaiskilpailussa Russel sijoittui parhaimmillaan toiseksi vuonna 1970 ja kolmanneksi vuotta myöhemmin. Urallaan hän laski 13 osakilpailun voittoon (9 pujottelu, 4 suurpujottelu) ja yhteensä 27 palkintokorokepaikkaan.


title: Patrick Russel

text: Russel laski uransa viimeisen kilpailun tammikuussa 1972.


title: Pako (3. tuotantokausi)

text: Paon kolmatta tuotantokautta alettiin esittää Yhdysvalloissa syyskuussa 2007 ja se jatkui helmikuuhun 2008. Käsikirjoittajien lakosta johtuen tuotantokautta tehtiin vain 13 jaksoa. Tällä kaudella Michael Scofield on passitettu pahamaineiseen Sonan vankilaan, jossa hänen halutaan vapauttavan erään vangin. Michaelin lisäksi vankilassa ovat Theodore ”T-Bag” Bagwell, entinen vanginvartija Brad Bellick ja entinen FBI-agentti Alexander Mahone.


title: Pako (3. tuotantokausi)

text: "Paon" kolmatta tuotantokautta esitettiin Yhdysvalloissa edellisen kauden tapaan maanantai-iltaisin Foxilla kello 20.00. Suomessa MTV3:lla kauden esittäminen aloitettiin tiistaina 16. syyskuuta 2008 kello 21.00.


title: Li Na

text: Li Na (; s. 26. helmikuuta 1982 Wuhan, Hubei) on kiinalainen tennispelaaja. Hänen korkein sijoituksensa kaksinpelin maailmanlistalla oli toinen sija, jonka hän saavutti 17. helmikuuta 2014. Li voitti Ranskan avoimet vuonna 2011 sekä Australian avoimet 2014.


title: Li Na

text: Kaksin- ja nelinpelit yhteenlaskettuina hän saavutti 11 WTA-turnausvoittoa. Kaksinpelin WTA-turnauksen hän voitti lokakuussa 2004 Kantonissa, tammikuussa 2008 Australian Gold Coastissa, kesäkuussa 2010 Ison-Britannian Birminghamissa, tammikuussa 2011 Australian Sydneyssä, Ranskan avoimissa 2011, Cincinnatissa 2012, Shenzhenissä 2013, Shenzhenissä 2014 sekä Australian avoimissa 2014. Nelinpelin WTA-turnauksen hän voitti kesäkuussa 2000 Taškentissa parinaan Ting Li ja kesäkuussa 2006 Birminghamissa parinaan Jelena Janković.


title: Li Na

text: Li Na kilpaili kaikissa neljässä Grand Slam -turnauksessa, saavuttaen yhden mestaruuden lisäksi yhden finaalipaikan ja neljä puolivälieräpaikkaa. Wimbledonissa 2006 hän voitti ensimmäisellä kierroksella Virginie Razzanon ja toisella kierroksella Meilen Tun, molemmat kahdessa erässä. Kolmannella kierroksella hän voitti viidenneksi turnauksessa sijoitetun Svetlana Kuznetsovan eräluvuin 3–6, 6–2, 6–3 ja neljännellä kierroksella kymmenenneksi sijoitetun Nicole Vaidišován lukemin 4–6, 6–1, 6–3. Puolivälierissä hän hävisi toiseksi sijoitetulle Kim Clijstersille luvuin 4–6, 5–7. Yhdysvaltain avoimissa 2009 Li voitti kahdessa erässä niin Ioana Raluca Olarun, Michelle Larcher de Briton, Marija Kirilenkon kuin Francesca Schiavonenkin, mutta hävisi kilpakentille parin vuoden tauon jälkeen palanneelle Kim Clijstersille puolivälierissä lukemin 2–6, 4–6. Wimbledonissa 2010 hän kukisti Chanelle Scheepersin, Kurumi Naran, Anastasia Rodionovan ja Agnieszka Radwańskan suoraan kahdessa erässä, kunnes hävisi puolivälierissä Serena Williamsille 5–7, 3–6. Australian avoimissa 2011 hän pääsi ensimmäisen kerran Grand Slamin finaaliin, mutta hävisi kolmieräisen ottelun Kim Clijstersille. Ranskan avoimissa 2011 hän pääsi toisen kerran Grand Slam -turnauksen finaaliin, ja voitti tällä kertaa finaalissa Francesca Schiavonen. Hänestä tuli ensimmäinen kiinalainen ja samalla aasialainen Grand Slam -turnauksen voittaja kaksinpelissä.


title: Li Na

text: Wimbledonissa 2013 Li eteni puolivälieriin, jossa hävisi Agnieszka Radwańskalle.


title: Li Na

text: Li voitti Australian avoimet 2014 kukistamalla finaalissa Dominika Cibulkován.


title: Li Na

text: Lin ura päättyi kesän 2014 jälkeen loukkaantumisten vuoksi.


title: Li Na

text: Yhdeksänvuotiaaksi asti Li Na harrasti sulkapallon pelaamista, mutta vaihtoi lajin tennikseen. Häntä valmentaa tanskalainen Michael Mortensen. Li Na on naimisissa Jiang Shanin kanssa, he menivät naimisiin 27. tammikuuta 2006.


title: Yhdeksänvyövyötiäinen

text: Yhdeksänvyövyötiäinen ("Dasypus novemcinctus") on vyötiäisiin kuuluva vajaahampainen. Se elää kuivilla tasangoilla Etelä-, Keski- ja Pohjois-Amerikassa.


title: Yhdeksänvyövyötiäinen

text: Yhdeksänvyövyötiäisen ravintoa ovat hyönteiset, pienet selkärankaiset sekä juurimukulat ja hedelmät.


title: Yhdeksänvyövyötiäinen

text: Yhdeksänvyövyötiäinen painaa noin 4–8 kg, ja pituutta sillä on 40–50 cm. Häntä on lähes ruumiin pituinen. Eläimen kuono on liereä ja korvat melko isot. Vyötiäisen harteilla ja lantiolla on kaksi suurta, yhtenäistä kilpeä, joiden välissä suomut muodostavat yhdeksän poikittaista vyötä. Tämän rakenteen ansiosta ansiosta eläin voi kiertyä kokoon. Myös päässä ja hännässä on vahvoja luusuomuja.


title: Yhdeksänvyövyötiäinen

text: Yhdeksänvyövyötiäisestä ainutlaatuisen tekee sen kyky kloonata jälkeläisiään: naaras hedelmöittyy normaalisti, mutta ennen kuin hedelmöittyneessä munasolussa alkaa tapahtua solujakautumia, se kuroutuu neljäksi saman geeniperimän sisältäväksi munasoluksi. Sen takia yhdeksänvyövyötiäinen synnyttää kevään tullen identtiset neloset.


title: Kääpiövyötiäinen

text: Kääpiövyötiäinen eli pichi ("Zaedyus pichiy") on vyötiäisiin kuuluva nisäkäslaji. Se on sukunsa ainoa laji. Nisäkäsnimistötoimikunnan ehdotus lajin uudeksi suomenkieliseksi nimeksi on "pikkuvyötiäinen".


title: Kääpiövyötiäinen

text: Kääpiövyötiäinen esiintyy Keski-Argentiinan ja Patagonian ruohoaroilla, Magalhãesinsalmen pohjoispuolella.


title: Kääpiövyötiäinen

text: Ravinnokseen pichi käyttää hyönteisiä, matoja ja raatoja.


title: Kääpiövyötiäinen

text: Pichi on kooltaan hieman yhdeksänvyövyötiäistä pienempi.


title: Kääpiövyötiäinen

text: Kääpiövyötiäinen kaivaa labyrinttiä muistuttavia pesäkoloja, joissa se oleskelee kylmät päivät. Ollessaan uhattuna se joko hakeutuu koloonsa tai vetäytyy panssarinsa sisään. Talvella laji voi vaipua talvihorrokseen.


title: Respect (kappale)

text: Respect on Otis Reddingin vuonna 1965 säveltämä soul/pop-kappale. Alun perin se ilmestyi Reddingin kolmannella albumilla "Otis Blue" (1965), mutta tunnetuimman version siitä levytti Aretha Franklin vuonna 1967. Franklinin versio oli kahdeksan viikkoa Billboardin Black Singles -listan ykkösenä ja kaksi viikkoa Pop Singles -listan kärjessä.


title: Respect (kappale)

text: "Respect" on arvostetuimpia koskaan tehtyjä pop-kappaleita. Se on nähty yhtenä tärkeimmistä naisten itsetuntoa nostattavista ja sukupuolten välistä tasa-arvoa kohottavista lauluista, ja sen vaikutus länsimaiseen yhteiskuntaan on ollut merkittävä. Otis Redding kirjoitti "Respectin" eräänlaiseksi naisten kunnialauluksi ja Aretha Franklin oli oikea ihminen esittämään sitä. Kappaleesta tuli kansainvälinen menestys. Se voitti Franklinille muun muassa Grammy-palkinnot sarjoissa "Best Rhythm & Blues Recording" ja "Best Rhythm & Blues Solo Vocal Performance, Female".


title: Respect (kappale)

text: VH1 valitsi "Respectin" vuonna 2000 maailman kaikkien aikojen toiseksi parhaaksi kappaleeksi. Kappale oli kuudentena Berlin Median listalla "Top 100 singles". "Rolling Stone" -lehti puolestaan valitsi Respectin maailman kaikkien aikojen viidenneksi parhaaksi pop-lauluksi "The Greatest Songs of All Time" -listallaan. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa "Respectin" viidenneksi.


title: Think (kappale)

text: Think on yksi Aretha Franklinin tunnetuimmista kappaleista. Franklin kirjoitti laulun yhdessä Ted Whiten kanssa, ja siitä tuli hitti vuonna 1968. Kappale on julkaistu myös albumilla "Aretha Now".


title: Think (kappale)

text: "Respectin" tapaan "Thinkin" sanoma on vahvasti feministinen. Kappaleen teksti puhuu naisten oikeuksien puolesta, ja kehottaa ihmisiä ajattelemaan. Aretha esittää kappaleen klassikkoelokuvassa The Blues Brothers. "Think" oli hitti etenkin Yhdysvalloissa, jossa se ylsi parhaimmillaan listan sijalle 7.


title: Think (kappale)

text: Katharine McPhee teki myöhemmin oman versionsa laulusta.


title: Lost (4. tuotantokausi)

text: Yhdysvaltalaisen televisiosarjan Lostin neljäs tuotantokausi (aiemmin myös nimellä "Lost: The Return") alkoi Yhdysvalloissa ABC:lla ja Kanadassa CTV Television Networkillä 31. tammikuuta 2008 ja loppui 29. toukokuuta 2008. Suomessa Nelonen alkoi esittää kautta 13. maaliskuuta 2008. Kausi jatkaa yli 40 lentokoneonnettomuudesta selviytyneen elämiä Tyynellämerellä sijaitsevalla mysteerisellä saarella. Joukko on ollut saarella yhdeksänkymmenen päivän ajan neljännen kauden alussa. Sarjan käsikirjoittajien, Damon Lindelof ja Carlton Cuse, mukaan kaudella on kaksi pääteemaa: ”Selviytyjien suhde lautan porukkaan” ja ”kuka pääsee saarelta pois ja tieto siitä että heidän pitää palata sinne”. "Lostista" tuli kriitikoiden silmätikku kolmannen kautensa vuoksi, mutta neljättä kautta kehuttiin sen etuumista, tahdista ja uusista hahmoista.


title: Lost (4. tuotantokausi)

text: Alun perin kaudesta piti tulla kuudentoista jakson mittainen; kahdeksan kuvattiin ennen vuosien 2007–2008 käsikirjoittajien lakon alkua. Lakon vuoksi ilmoitettiin, että neljänteen kauteen tehtäisiin ainoastaan viisi jaksoa lisää. Kauden viimeisen jakson käsikirjoitus oli kuitenkin niin pitkä, että ABC:n tuottajat antoivat luvan tehdä siitä kolmiosaisen, joka jaettaisiin kahteen eri iltaan. Buena Vista Home Entertainment julkaisi 9. joulukuuta 2008 kauden DVD:n ja Blu-ray-levyn nimellä "Lost: The Complete Fourth Season – The Expanded Experience" alueella 1; alueella 2 se kuitenkin julkaistiin jo 20. elokuuta 2008.


title: Lost (4. tuotantokausi)

text: "Lostin" neljäs kausi jäi lyhyeksi vuosien 2007 ja 2008 käsikirjoittajien lakon vuoksi. Vaikka kauden pitikin olla lyhyempi kuin kolme edellistä kautta, sitä esitettiin vain 14 jakson verran suunnitellun 16 sijaan. Lisäjaksojen piti sisältää uusien lautalta tulleiden hahmojen taustatarinat, mutta koska jaksot jäivät pois, lisätarinat siirrettiin viidennelle kaudelle. Kauden ohella tuotettiin 13 noin kahden minuutin pituista jaksoa, jotka olivat ikään kuin poistettuja kohtauksia edellisiltä kausilta. Näitä ”mobisodeja” markkinoitiin nimellä "Lost: Missing Pieces", ja ne kuvattiin matkapuhelimilla ja levitettiin internetiin. Mobisodit julkaistiin myöhemmin neljännen kauden DVD-ekstroina laadukkaammalla kuvalla. "Missing Pieces" oli ehdolla Emmy-palkintoon vuonna 2008.


title: Lost (4. tuotantokausi)

text: Kauden tuotantotiimin käsikirjoittajiin kuuluivat sarjan pyörittäjien, Carlton Cusen ja Damon Lindelofin (käsikirjoittivat viisi jaksoa), lisäksi Drew Coddard, Brian K. Vaughan, Adam Horowitz, Edward Kitsis, Greggory Nations, Elizabeth Sarnoff, Christina M. Kim sekä Kyle Pennington, jotka käsikirjoittivat kaikki kolme jaksoa, paitsi Kim, Nations ja Pennington, jotka käsikirjoittivat kukin yhden jakson. Pennington oli ainoa uusi käsikirjoittaja "Lostin" parissa. Ohjaajina toimivat Jack Bender, Stephen Williams, Eric Laneuville, Stephen Semel sekä Paul Edwards.


title: Lost (4. tuotantokausi)

text: Kauden kuvaukset alkoivat 17. elokuuta 2007 Havaijin Oahu-saarella, jossa lähes kaikki jaksot kuvattiin. "Ji Yeon" -jakson kaksi kohtausta kuvattiin Lontoossa, sillä Widmorea näyttelevä Alan Dale esiintyi siellä musikaalissa eikä voinut matkustaa Havaijille. Kuvaukset päättyivät kolme viikkoa ennen viimeisen jakson esittämistä.


title: Lost (4. tuotantokausi)

text: Neljäs kausi sisältää kuusitoista pääroolia. Matthew Fox esittää Tri. Jack Shephardia, selviytyjien johtajaa. Jorge Garcia esittää epäonnekasta lottovoittajaa Hugo ”Hurley” Reyesiä. Elizabeth Mitchell näyttelee hedelmöityslääkäriä Juliet Burkea, johon Jack on ihastunut. Evangeline Lilly näyttelee vankikarkuri Kate Austenia. Jeremy Davies esittää Daniel Faradaytä, lautalta tullutta tiedemiestä. Terry O’Quinn näyttelee John Lockea, lennon 815 matkustajaa, jolla on erittäin syvä yhteys saareen. Josh Holloway esittää James ”Sawyer” Fordia, sietämätöntä huijaria. Naveen Andrews esittää lennon 815 selviytyjää Sayid Jarrahia, entistä Irakin tasavallan armeijan sotilasta. Emilie de Ravin näyttelee sinkkuäitiä Claire Littletonia lennolta 815. Michael Emerson esittää Toisten johtajaa Benjamin Linusia. Rebecca Mader näyttelee Charlotte Lewisiä, antropologia lautalta. Daniel Dae Kim esittää Jin-Soo Kwonia, korealaista miestä joka ei puhu englantia, ja Yunjin Kim näyttelee hänen vaimoaan Sun-Hwa Kwonia. Henry Ian Cusick esittää Desmond Humea, miestä joka on asunut saarella kolme vuotta haaksirikkouduttuaan sinne. Ken Leung esittää Miles Straumea, arroganttia meediota lautalta. Harold Perrineau näyttelee lennon 815 selviytyjää Michael Dawsonia, joka palaa saarelle karattuaan sieltä.


title: Lost (4. tuotantokausi)

text: Sarjassa esiintyy aina myös vieralevia tähtiä. Jeff Fahey esittää lautan helikopterin pilottia, Frank Lapidusta, kun taas Kevin Durand näyttelee Martin Keamyä, lautan palkkasotureiden joukon johtajaa, joihin kuuluu Anthony Azizin rooli Omar. L. Scott Caldwell ja Sam Anderson palaavat lennon 815 avioparina Rose Hendersonina ja Bernard Nadlerina. John Terry esiintyy Jackin ja Clairen kuolleena isänä Christian Shephardina. Marsha Thomason palaa näyttelemään hahmoa Naomi Dorrit, joka tuli lautalta ensimmäisenä saarelle, ja Marc Vann esittää Raytä, lautan lääkäriä. Alan Dale näyttelee Charles Widmorea, miestä joka lähetti lautan saarelle. Mira Furlan esittää Danielle Rousseauta, saarella kuusitoista vuotta ollutta naista, joka on nyt lähentynyt jälleen tyttärensä, Alexin kanssa, jota esittää Tania Raymonde; Blake Bashoff esittää Alexin poikaystävää Karlia. Nestor Carbonell esittää Benin neuvonantajaa Richard Alpertia. Grant Bowler esittää Gaultia, lautan kapteenia. Fisher Stevens ja Zoë Bell esittävät George Minkowskia sekä Reginaa, lautan miehistön jäseniä. Lance Reddickin hahmo Matthew Abaddon esitetään miehenä jolla on yhteyksiä sekä Naomiin, Hurleyyn että Lockeen.


title: Lost (4. tuotantokausi)

text: Entiset vakiojäsenet palaavat vierailevina. Malcolm David Kelley uusii roolinsa Walt Lloydina, Michaelin poikana takaumissa ja etuumissa. Fanien rakastama Dominic Monaghan palaa kuolleena selviytyjänä Charlie Pacena sekä Cynthia Watros palaa esittämään Libbyä.


title: Lost (4. tuotantokausi)

text: "Time" nimesi "Lostin" vuoden 2008 seitsemänneksi parhaaksi televisiosarjaksi ja kiitti neljättä kautta sen ”herkullisesti laaditusta aikamatkustustarinasta”. BuddyTV:n Don Williams nimitti kauden aloitusjaksoa ”vuoden odotetuimmaksi ensi-illaksi” ja Michael Ausiello kutsui myöhemmin "Lostin" viimeistä kuuttakymmentä minuuttia ”vuoden odotetuimmiksi 60 televisiominuutiksi”. Yhdysvaltalaisille kriitikoille lähetettiin DVD-levyjä jaksoista ”The Beginning of the End” ja ”Confirmed Dead” 28. tammikuuta 2008. Metacriticin keräämä arvostelupisteiden keskiarvo oli 87 pistettä sadasta mahdollisesta, mikä oli toiseksi korkein tulos vuonna 2007. "TVWeekin" tekemässä tutkimuksessa "Lost" äänestettiin vuoden 2008 ensimmäisen puoliskon parhaaksi televisiosarjaksi. Neljäs kausi toi "Lostille" kaksi TCA-ehdokkuutta kategorioissa ”Vuoden televisio-ohjelma” ja ”Merkittävä saavutus draamassa”, mutta se hävisi ne AMC:n "Mad Menille". Neljäs kausi oli myös ehdolla Writers Guild of America -palkinnon saajaksi kategoriassa ”Paras draamasarja”.


title: Lost (4. tuotantokausi)

text: "Lost" oli vuonna 2008 Yhdysvaltojen 17. katsotuin sarja, ja sillä oli keskimäärin 13,4 miljoonaa katsojaa. Edellisenä vuonna sarja oli ollut 14. katsotuin ja katsojia oli ollut 15,05 miljoonaa. Neljännen kauden edetessä sarjan katsojaluvut alkoivat laskea. Kauden aloitusjaksolla oli Yhdysvalloissa 18 miljoonaa katsojaa, eniten seitsemääntoista jaksoon, mutta katsojien määrä laski tasaisesti sitä mukaa kun kausi eteni. Kahdeksatta jaksoa seurasi vain 13,4 miljoonaa katsojaa. Seuraavalla jaksolla oli 14 miljoonaa katsojaa, mutta kymmenennellä jaksolla vain 13 miljoonaa, mikä oli kauden alin. Viimeisen jakson katsoi Yhdysvalloissa 14 miljoonaa katsojaa, mikä oli pienin "Lostin" viimeisen jakson katsojamäärä. Silti "Lost" oli kahdenkymmenen seuratuimman ohjelman joukossa jokaisena viikkona yhtä lukuun ottamatta.


title: Lost (4. tuotantokausi)

text: Kun Desmond palaa ilman Charlieta ja kertoo tämän kuolleen, Hurley ja Claire murtuvat. Locke katoaa salaperäisesti heitettyään ensin puukon Naomin selkään. Jack uhkaa tappaa Locken, kun tämä palaa, mutta muut selviytyjät estävät sen. Locke kertoo, että Naomin lautan väki aikoo tappaa kaikki saarella olevat ja kaikkien, jotka haluaisivat elää, pitäisi lähteä hänen mukaansa. Jack on toista mieltä ja on varma, että lautan väki aikoo pelastaa heidät. Seurue jakaantuu kahtia: toiset menevät Locken ja toiset Jackin mukaan. Jakson etuuma keskittyy Hurleyn tarinaan. Hänet pidätetään, kun hän ajaa poliiseja karkuun pelästyttyään Charlieta. Hän joutuu takaisin mielisairaalaan. Charlie tulee vierailulle sinne ja kertoo, että Hurleyn pitää mennä takaisin saarelle, sillä muut tarvitsevat häntä.


title: Lost (4. tuotantokausi)

text: Saaren rauha häiriintyy, kun helikopteria lentävä Frank tuo tiederyhmän saarelle. Takaumassa näytetään tiimin jäsenten taustoja. Jakson viimeinen takauma keskittyy Naomiin, joka keskustelee Abaddonin kanssa tiimin jäsenistä. Tiimin kuuluu fyysikko Daniel, meedio Miles ja antropologi Charlotte.


title: Lost (4. tuotantokausi)

text: Locken ryhmä asettuu parakeille. Sayid tekee sopimuksen Frankin kanssa, jotta hän lähtisi saarelta, ja Sayid tarjoaa vaihtokaupassa Frankille Charlottea. Frank, Sayid ja Desmond lähtevät saarelta helikopterilla. Etuumassa yksi Oceanic 6:n jäsen, Sayid, toimii Benin palkkaamana salamurhaajana.


title: Lost (4. tuotantokausi)

text: Kate lähtee hakemaan tietoja Milesilta, minkä takia hänen karkotetaan Locken ryhmästä. Etuumissa Kate kasvattaa Clairen poikaa, Aaronia, ja joutuu käräjille hänen monista rikoksistaan.


title: Lost (4. tuotantokausi)

text: Kun helikopteri on menossa lautalle, se joutuu myrskyyn, minkä vuoksi Desmond ajelehtii nyt edestakaisin vuosien 1996 ja 2004 välillä. Vuonna 1996 hän löytää Danielin, joka selittää, että Desmondin pitäisi löytää kummallekin ajankohdalle yhteinen henkilö, jotta saisi lopetettua tämän hengenvaarallisen aikamatkailun. Vuonna 1996 Desmond etsii Pennyn käsiinsä ja vuonna 2004 hän soittaa tälle.


title: Lost (4. tuotantokausi)

text: Juliet ja Jack lähtevät Danielin ja Charlotten perään, kun he joutuvat yhtäkkiä Dharman sähköluukulle. Toisaalla Ben, joka on Locken vankina, kertoo Lockelle Widmoresta. Takaumat näyttävät Julietin suhteen Beniin, hänen rakastajaansa Goodwiniin ja tämän vaimoon Harperiin.


title: Lost (4. tuotantokausi)

text: Kun Jin ja Sun päättävät liittyä Locken ryhmään, Juliet kertoo Jinille Sunin olleen tälle uskoton. Rahtialuksella Desmond ja Sayid tapaavat Gaultin, joka tarjoaa lisätietoa väärennetystä Oceanic 815 -lennon romusta, jonka Naomi myös aiemmin mainitsi. Takaumassa näytetään Jinin äidillinen tehtävä, ja samaan aikaan etuumassa näytetään Sunin - yhden Oceanic 6:n jäsenen - synnyttävän tyttären.


title: Lost (4. tuotantokausi)

text: Sayid ja Desmond tapaavat Benin vakoojan, Michaelin, rahtialuksella. Takaumassa näytetään, miten Michael pääsi New Yorkista rahtialukselle ja miten saari esti häntä tekemästä itsemurhaa.


title: Lost (4. tuotantokausi)

text: Ryhmä palkkasotilaita hyökkää rahtialukselta parakeille Locken ryhmän kimppuun. Ryhmän johtaja, Keamy, ottaa Alexin huostaansa ja lopulta tappaa hänet. Etuumassa Ben palkkaa Sayidin salamurhaajakseen ja tapaa Widmoren.


title: Lost (4. tuotantokausi)

text: Sawyer, Miles ja Claire pääsevät takasin rannalle parakeilta, mutta Claire katoaa yöllä kuolleen isänsä kanssa. Samaan aikaan Jack saa umpisuolentulehduksen, ja selviytyneet yrittävät yhdessä pelastaa Jackin. Etuumassa Jackin elämä on romahtamaisillaan, hän väärinkäyttää lääkkeitä ja hänen suhteensa Kateen alkaa rakoilla.


title: Lost (4. tuotantokausi)

text: Locke, Ben ja Hurley matkustavat Jacobin mökille, missä Locke tiedottaa, että heidän täytyy siirtää saarta. Kun palkkasoturit palaavat rahtialukselle, he ovat yhä kapinassa. Takaumassa paljastetaan, että Locke on aina tarkoitettu saaren seuraavaksi johtajaksi.


title: Lost (4. tuotantokausi)

text: Kuusi muuta selviytyjää viedään rahtialukselle, mutta siellä huomataan olevan räjähteitä. Samaan aikaan Ben antaa periksi palkkasotilaille ja Kate ja Sayid tapaavat Toiset metsässä. Etuumassa näytetään Oceanic 6:n ensimmäiset teot kotiin palaamisen jälkeen.


title: Lost (4. tuotantokausi)

text: Kun Kate, Sayid ja Toiset ovat vapauttaneet Benin ja tappaneet palkkasotilaat, Jack, Kate, Sayid, Hurley, Sun, Aaron, Desmond ja Frank pelastuvat Pennyn avulla. Ben laskeutuu hissillä Orkidea-aseman alempaan kerrokseen, ja kun hän kääntää jäätynyttä "Donkey Wheeliä", hän onnistuu siirtämään saarta.


title: Black Wave Rising

text: Black Wave Rising on I Walk the Linen huhtikuussa 2008 julkaistu kolmas albumi.


title: Black Wave Rising

text: Albumi nousi Suomen virallisen listan sijalle 20.


title: Pecu Cinnari

text: Pecu ”Spede” Cinnari (oik. Pekka Kinnunen, 20. helmikuuta 1966 – 10. syyskuuta 2016) oli suomalainen muusikko. Hän toimi kuopiolaisen Tarot-yhtyeen rumpalina sen perustamisesta lähtien. Cinnari soitti myös Lazy Bonez -yhtyeessä.


title: Pecu Cinnari

text: Cinnari käytti Kumun rumpuja, Paiste-symbaaleita ja Pro Markin rumpukapuloita.


title: Kapinmesikot (suku)

text: Kapinmesikot ("Promerops") on suku pienenkokoisissa varpuslinnuissa. Niitä löytyy luonnonvaraisina ainoastaan eteläisestä Afrikasta. Kapinmesikoiden pääravintoa on mesi, mutta ne syövät myös hyönteisiä. Kapinmesikoilla on ruskeahko höyhenpeite, pitkä alaspäin kaartuva nokka ja pitkät pyrstösulat. Lintuja näkee yleensä imemässä mettä proteoista, ja niiden pesä on oksanhaarassa. Pesässä on yleensä kaksi munaa.


title: Kapinmesikot (suku)

text: Sukuun kuuluu kaksi lajia.


title: Laurence Owen

text: Laurence Rochon Owen (9. toukokuuta 1944 – 15. helmikuuta 1961) oli yhdysvaltalainen taitoluistelija. Hän sijoittui kuudenneksi vuoden 1960 talviolympialaisissa Squaw Valleyssa ja voitti vuonna 1961 Yhdysvaltain-mestaruuden naisten yksinluistelussa. Matkallaan maailmanmestaruuskilpailuihin Prahaan Owen kuoli 15. helmikuuta 1961 tuhoisassa lento-onnettomuudessa lähellä Brysseliä ollessaan vasta 16-vuotias.


title: Chisu

text:
Christel ”Chisu” Martina Sundberg (äännetään ”kisu”) (s. 3. tammikuuta 1982 Helsinki) on suomalainen muusikko.
Taiteilijanimeä Chisu käyttävä Sundberg säveltää, sanoittaa, sovittaa ja tuottaa esittämänsä kappaleet. Hän on julkaissut albumit "Alkovi" (2008), "Vapaa ja yksin" (2009), "Kun valaistun" (2011) ja "Polaris" (2015)


title: Chisu

text: Sundberg syntyi Helsingissä, mutta hänen kotikuntansa oli tuolloin Ånge Ruotsissa. Chisun perhe muutti hänen syntymänsä aikoihin Ruotsista Helsinkiin. Sundbergin isä on suomenruotsalainen. Sundberg kasvoi suomenkielisen äitinsä kanssa kotikielenään suomi, ja ruotsia hän puhuu vain koulussa oppimansa perusteella. Hän asui lapsuutensa Helsingissä ja Mikkelissä. Hän on harrastanut nyrkkeilyä ja voitti vuonna 1999 Tampereella SM-hopeaa alle 54 kiloisten sarjassa. Hän edusti Helsingin Urheiluseuraa.


title: Chisu

text: Ennen musiikkiuraansa Sundberg oli töissä vaatekaupassa, mutta musiikkiura kiinnosti häntä enemmän. Hän haki englantilaiseen huippuäänittäjäkouluun ja pääsi sisälle, mutta valitsi kuitenkin soolouran. Hänen ensimmäinen julkisesti esitetty kappaleensa on Tampereen Särkänniemen huvipuiston kummitusjunan taustamusiikki.


title: Chisu

text: Chisun ensimmäinen soolosingle oli "Sooloilua"-elokuvan tunnuskappale ”Mun koti ei oo täällä”. Se nousi Suomen single- ja latauslistan kärkeen alkuvuodesta 2008. Vuonna 2005 Chisu sävelsi ja sanoitti Pamela Tolan esittämän laulun ”Pidä musta kii” elokuvaan "Tyttö sinä olet tähti".


title: Chisu

text: Chisu on tehnyt musiikkia myös muille artisteille, kuten Cristal Snowlle, Antti Tuiskulle, Tarja Turuselle, Laura Närhelle, Jipulle, Kristiina Braskille, Vesa-Matti Loirille ja Kristiina Wheelerille.


title: Chisu

text: Chisu laulaa taustalaulajana Cheekin albumin "Alpha Omega" nimikkoraidalla.


title: Chisu

text: Chisun neljäs albumi "Polaris" ilmestyi lokakuussa 2015.


title: Chisu

text: Chisu oli mukana Vain elämää -sarjan viidennellä kaudella vuonna 2016.


title: Chisu

text:
Chisu sai vuoden 2009 Emma-gaalassa kaksi Emma-patsasta: e-Emman sekä vuoden biisin Emman kappaleesta ”Mun koti ei oo täällä”. Vuoden 2010 gaalassa hän sai vuoden biisi -Emman kappaleesta ”Baden-Baden”, kriitikot valitsivat hänen levynsä "Vapaa ja yksin" parhaaksi albumiksi ja lisäksi hän sai vuoden tuottaja-palkinnon, ensimmäisenä naisena. Ehdokkuuksia hänellä oli kaikkiaan seitsemässä luokassa. Chisu voitti myös vuoden kotimainen artisti kategorian Radio Gaala 2009:ssä. Vuonna 2016 Chisu voitti Kriitikoiden valinta Emma-patsaan "Polaris" albumistaan.
Vuonna 2010 Misko Ihon ohjaama Chisun musiikkivideo kappaleeseen ”Baden-Baden” palkittiin vuoden 2009 parhaana musiikkivideona kultaisella Muuvi-palkinnolla Suomen Ääni- ja Kuvatallennetuottajien MUUVI-musiikkivideokilpailussa. Video voitti samassa kilpailussa myös yleisöäänestyksen. Chisun levyjä on tähän mennessä myyty Suomessa yhteensä yli 170 000 kappaletta.


title: Chisu

text: Vuoden 2011 Emma-gaalassa Chisu palkittiin vuoden naissolistina. Lisäksi hänen albuminsa "Kun valaistun" palkittiin vuoden popalbumina ja albumina. Hän julkaisi vielä "Kun Valaistun 2.0" -erikoispainoksen vuonna 2012. Chisu vetäytyi sen jälkeen keikkatauolle, joka päättyi kesäkuussa 2015.


title: Chisu

text: Chisun eli Christel Sundbergin isä on Gary Sundberg, joka oli 1950- ja 60-luvuilla HIFK:n jalkapallon mestaruussarjajoukkueen pelaajia ja myöhemmin HIFK:n jalkapalloilun johtotehtävissä. Chisun puoliso on valo- ja lavastussuunnittelija Mikki Kunttu. He saivat lapsen lokakuussa 2014.


title: Jacqueline du Bief

text: Jacqueline du Bief (s. 4. joulukuuta 1930) on ranskalainen taitoluistelija. Hän on vuoden 1952 naisten yksinluistelun maailmanmestari. Ennen kultasijaansa hän oli voittanut jo vuoden 1951 maailmanmestaruuskilpailuissa hopeaa.


title: Jacqueline du Bief

text: Bief saavutti pronssia vuoden 1952 talviolympialaisissa Oslossa ja ylsi kolmeen hopeaan taitoluistelun Euroopan-mestaruuskilpailuissa vuosina 1950, 1951 ja 1952.


title: Luettelo Sonic the Hedgehog -pelisarjan peleistä

text: Sonic the Hedgehog on Yuji Nakan luoma videopelisarja, jota julkaisee Sega. Tässä luettelossa on pelit, joissa Sonic esiintyy joko pää- tai sivuosassa. Listalla ei esitellä kaikkia Sonicin cameorooliesiintymisiä.HUOM: Suurin osa näistä peleistä on julkaistu vain Japanissa.


title: Federico Agliardi

text: Federico Agliardi (s. 11. helmikuuta 1983 Brescia) on italialainen jalkapallomaalivahti, joka edustaa Serie B:ssä pelaavaa Padovaa.


title: Federico Agliardi

text: Agliardi aloitti uransa paikallisessa seurassa Brescia Calciossa ja teki ensi esiintymisensä ammattilaisena Serie B:n Cosenzassa, jonne Brescia lainasi hänet kaudeksi 2002/2003. Serie A:ssa Agliardi esiintyi ensi kerran 8. marraskuuta 2003 Bolognaa vastaan. Hän pelasi yhteensä 31 ottelua Brescia paidassa, ennen kuin siirtyi tammikuussa 2006 Palermoon, jossa hän ollut enimmäkseen varamaalivahtina Alberto Fontananan ollessa joukkueen ykkösmaalivahti. Tämän myötä Agliardi lainattiin kaudeksi 2008-2009 Serie B:ssä pelaavaan Riminiin. Lainan päätyttyä Agliardi myytiin 17. heinäkuuta 2009 Padovaan.


title: Dark Album

text: Dark Album on suomalaisen Wigwam-yhtyeen seitsemäs studioalbumi. Se julkaistiin sekä Suomessa että Ruotsissa vuonna 1977. Levystä ilmestyi ensimmäinen CD-versio vuonna 1991 ja toinen 16. tammikuuta 2008. Molemmilla CD-versioilla on bonuksena kappaleet ”Grass for Blades” ja ”Daemon Duncetan’s Request”, joista ensiksi mainittu on alun perin Pembroken vuoden 1972 sooloalbumilta "Wicked Ivory".


title: Dark Album

text: Albumin tekoprosessi oli pitkä. Se nauhoitettiin ensimmäisen kerran Finnlevyn studiolla ilman ulkopuolista tuottajaa, sillä Virgin-levy-yhtiön ehdottamat tuottajat ja yhtye eivät sopineet yhteen. Kaksi edellistä albumia Britanniassa julkaissut Virgin ei hyväksynyt tulosta ja päätti Wigwamin sopimuksen. Tämä oli toisaalta osa Virgin-yhtiön tietoista päätöstä muuttaa yhtiön suuntaa pois leimallisesti kokeilevasta ja progressiivisesta musiikista, jota yhtiöllä edustivat muun muassa Mike Oldfield ja Tangerine Dream. Tämän jälkeen yhtye siirtyi Love-studiolle edelleen ilman ulkopuolista tuottajaa ja äänitti levyn osaksi uudelleen. Svart Records julkaisi alkuperäisen, Virginin hylkäämän version kesällä 2018. Albumi sisälsi kaksi Love-recordsin CD-version bonuskappaletta ja hieman loppusilausta vaille jääneitä versioita kappaleista. Suurin ero on Horace’s Aborted Rip-off Scheme-kappaleen kitarasoolo, joka poistettiin Virginin pyynnöstä lopullisesta julkaisusta. Yhtiö on julkaissut myös Collected singles -kokoelman.


title: Dark Album

text: "Dark Album" muodostui kaupalliseksi flopiksi; se ei noussut Suomessa Top 30:een. Tämä kieli aikojen muuttumisesta ja progressiivisen rockin hiipumisesta ilmiönä. Albumi jäi Wigwamin viimeiseksi studiolevyksi yli viiteentoista vuoteen ja rumpali Ronnie Österbergin viimeiseksi Wigwam-levyksi.


title: Dark Album

text: Kaikki kappaleet sovittanut Wigwam.


title: Sjoukje Dijkstra

text: Sjoukje Rosalinde Dijkstra (s. 28. tammikuuta 1942) on alankomaalainen taitoluistelija. Hän oli vuosina 1960–1964 naisten yksinluistelun Euroopan- ja vuosina 1962–1964 maailmanmestari.


title: Sjoukje Dijkstra

text: Dijkstra voitti Euroopan-mestaruuskilpailuissa hopeaa 1959 ja maailmanmestaruuksissa pronssia 1959 sekä hopeaa 1960.


title: Sjoukje Dijkstra

text: Dijkstra kilpaili kolmissa talviolympialaisissa: Cortina d'Ampezzossa 1956, Squaw Valleyssä 1960 ja Innsbruckissa 1964. Vuoden 1956 kisoissa hän ylsi vain 12. sijalle, mutta vuonna 1960 hän saavutti jo hopeaa ja vuonna 1964 viimein kultaa.


title: Light Ages

text: Light Ages on suomalaisen Wigwam-yhtyeen kahdeksas studioalbumi. Se julkaistiin tupla-LP:nä, C-kasettina ja CD:nä vuonna 1993. Remasteroitu CD-versio ilmestyi vuonna 2004.


title: Light Ages

text: Albumille sisältyy muun muassa uusi versio kappaleesta "Tombstone Valentine", joka julkaistiin alun perin "samannimisellä albumilla" vuonna 1970.


title: Accelerate

text: Accelerate on yhdysvaltalaisen rock-yhtyeen R.E.M:n neljästoista studioalbumi, joka ilmestyi keväällä 2008. Yhtye kertoi albumin nimen "Q Magazinen" haastattelussa ja myöhemmin internetsivuillaan. R.E.M:n kolmella edellisellä albumilla tuottajana toimi Pat McCarthy, mutta uudella albumilla hänet korvasi Jacknife Lee. Accelerate julkaistiin Euroopassa 31. maaliskuuta 2008 ja Yhdysvalloissa seuraavana päivänä. Ennen tätä albumi oli kuunneltavissa maksutta Facebookin iLike-sovelluksen kautta.


title: Accelerate

text: Albumin ensimmäinen single on ”Supernatural Superserious”, jonka video kuvattiin New Yorkissa tammikuussa 2008.. Kakkossingle ”Hollow Man” ilmestyi kesäkuussa.Kappaleista "I’m Gonna DJ" on vuodelta 2004, ja sitä on esitetty myös konserteissa ennen vuotta 2007. Suurin osa uusista kappaleista esitettiin livenä Dublinin viidessä konsertissa kesä-heinäkuussa 2007.


title: Accelerate

text: Accelerate palautti R.E.M:n listojen kärkeen ympäri maailman. Se debytoi Britannian albumilistalla sijalla yksi. Accelerate oli ykkösenä myös Kanadassa, Irlannissa ja Belgiassa. Billboard 200 -listalla albumi nousi ilmestymisviikollaan toiseksi, joka on yhtyeen paras listasijoitus kotimaassaan sitten vuoden 1996 "New Adventures in Hi-Fin". Suomen virallisella listalla Accelerate nousi toisella viikolla sijalle kymmenen.


title: M/S Pontos

text: M/S Pontos () on kyproslaisen Salamis Lines -varustamon omistama ro-ro-rahtialus. Laiva on rakennettu vuonna 1978 Minami-Nippon Zosenin telakalla Usukissa Japanissa. "Pontos" on rekisteröity Kyproksen lipun alle ja sen kotisatama on Limassol. Alus liikennöi kahdesti viikossa yhdessä Salamis Linesin toisen ro-ro-aluksen, M/S Notoksen, kanssa reitillä Pireus–Limassol–Haifa. Toisinaan alus vierailee myös Rodoksen saarella ja Egyptin Aleksandriassa.


title: M/S Pontos

text: Pontoksen sisaralus on M/S Aegean Pearl.


title: M/S Pontos

text: Heinäkuussa 1978 laiva luovutettiin Norman Investments Corpin omistukseen, joka rekisteröi aluksen "Tfl Prosperity" -nimisenä Kreikan lipun alle. Kotisatamaksi tuli Pireus. Vuonna 1981 alus aikarahdattiin Andrea Merzarion liikenteeseen nimellä "Merzario Lombardia". Seuraavana vuonna rahtaus loppui ja alus sai jälleen nimen Tfl Prosperity. Vuonna 1983 laiva aikarahdattiin Union Steamship Company of New Zeelandin liikenteeseen nimellä "Union Sydney". Joulukuussa 1986 rahtaus loppui ja alus rekisteröitiin Prosperity Shippingin omistukseen. Uusi omistaja rekisteröi aluksen Bermudan lipun alle nimellä "Freeway North". Kotisatamaksi tuli Hamilton. Tämän jälkeen laiva aikarahdattiin Ocean Freeway Pty:n liikenteeseen. Vuonna 1988 alus siirtyi Helios Investment Corpin omistukseen, joka rekisteröi sen "Pacific Prosperity" -nimellä Kreikan lipun alle. Kotisatamaksi tuli Pireus. Kesäkuussa 1994 Pacific Prosperity aikarahdattiin Tor Linen Imminghamin ja Rotterdamin väliseen liikenteeseen. Helmikuussa 1998 laiva rahdattiin DFDS A/S:n Harwichin ja Esbjergin väliseen liikenteeseen. Myöhemmin helmikuussa International Martime Corp osti laivan ja rekisteröi sen nimellä "Azzahra" Marokon lipun alle. Kotisatamaksi tuli Tanger.


title: M/S Pontos

text: Toukokuussa 2004 kyproslainen Salamis Lines osti aluksen ja rekisteröi sen nimellä "Pontos" Kyproksen lipun alle. Kotisatamaksi tuli Limassol.


title: DJ Ender

text: DJ Ender, oikealta nimeltään Hannu Nieminen, on suomalainen DJ. Hän aloitti levyjen soittamisen varastoreiveissä 1980-luvun lopulla, ollen näin ensimmäisten joukossa tuomassa acid housea ja sitä myöten nykyaikaista elektronista tanssimusiikkia Suomeen. 1990-luvun alussa hän perusti tunnetun Deep-klubin Helsinkiin. Hän on soittanut tuhansissa alan tapahtumissa, klubeilla (vakituisena esimerkiksi Kermassa) sekä Suomessa että ulkomailla. Vuonna 1995 hän ja Marko L. perustivat Function Recordings -levymerkin. Ender on myös Nuspirit Helsinki -musiikkikollektiivin sekä Flow-festivaalien perustajajäseniä. Hänen muita musiikkiprojektejaan ovat hannulelauri yhdessä Lauri Soinin kanssa ja Math Union yhdessä Pepe Deluxésta tutun Tomi Paajasen kanssa.


title: Hannu Nieminen

text: Hannu Nieminen -nimisiä henkilöitä ovat:


title: Coors Brewing Company

text: Coors Brewing Company kuuluu alueellisena panimona maailman viidenneksi suurimpaan panimoyritykseen Molson Coors Brewing Company. Yhdysvalloissa Coors on maan kolmanneksi suurin panimo Se on Adolph Coors Companyn suurin tytäryhtiö.


title: Coors Brewing Company

text: Kaksi Saksasta tullutta siirtolaista, Adolph Coors ja Jacob Schueler, perusti 1873 panimon Goldeniin Coloradoon. Coors osti 1880 yhtiökumppaninsa osuuden. Aikojen kuluessa Coorsin oluesta muodostui paikallisuutensa ja toisaalta lainsäädännön vuoksi itävaltioiden popkulttuurissa jonkinlainen ikoni, niin että aiheesta tehtiin 1977 jopa elokuva, "Smokey and the Bandit". Elokuva ei sikäli perustu todellisuuteen, että oluen kuljettaminen osavaltion rajan yli ei ollut lainvastaista.


title: Coors Brewing Company

text: Yritys sulautui 2004 kanadalaiseen olutpanimoon Molsoniin, jolloin uudeksi nimeksi tuli Molson Coors Brewing Company.


title: Coors Brewing Company

text: Coorsin suku on osallistunut Yhdysvaltojen politiikkaan konservatiivisella puolella. Yrityksen työntekijät lakkoilivat 1977, mikä sai paljon julkista huomiota, sillä sen seurauksena työntekijöistä, lopulta 500 jäi pois ja loput työntekijät irtosivat ammattiliitosta. Yritys joutui kymmeneksi vuodeksi ammattiliiton boikottiin, ja sen myynti laski merkittävästi.


title: Oneidat

text: Oneidat olivat yksi niistä viidestä intiaanikansasta, jotka opittiin tuntemaan irokeesien liittokuntana. Luotettavan tradition mukaan oneidat olivat hyväksyneet toisena ehdotuksen suuresta rauhanliitosta, johon liittyivät myös cayugat, mohawkit, onondagat ja senecat. Liiton perustamisen on arveltu tapahtuneen vuoden 1570 paikkeilla. Seuraavan vuosisadan aikana siitä muotoutui kunnioitusta herättävä sotaliitto, jota pelättiin, mutta jonka toimintaa ja tehokkuutta myös vastentahtoisesti ihailtiin.


title: Oneidat

text: Oneidain omakielinen nimi merkitsi "Pystykiven kansaa". Nimi tuli todennäköisesti suuresta syeniitti-lohkareesta tai jyrkkärinteisistä kallioista heidän muinaisten kyliensä lähellä.


title: Oneidat

text: Kun viiden kansakunnan liitto oli perustettu istuttivat onondagat ja oneidat suuren valkoisen havupuun, joka symbolisoi ikuista rauhaa irokeesien välillä. Kaikki sodissa tarvittavat välineet haudattiin puun ympärille osoitukseksi siitä, ettei niitä enää koskaan käytettäisi. Ikuisen rauhan puu on kuvattuna oneidojen lipussa.


title: Oneidat

text: Kun ranskalainen Jacques Cartier vuosina 1535 ja 1542 teki miehistöineen varovaisia tutkimusmatkoja Saint Lawrence -joelle Kanadan rajoilla, hän löysi kymmenkunta intiaanien kylää nykyisten Quebecin ja Montrealin väliltä. Kylien asukkaat puhuivat irokeesinkieltä ja suurin kylä, paaluvarustettu "hoshelaga" käsitti noin 3000 asukasta Ranskalaisten purjehtiessa St.Lawrencea pitkin aivan 1600-luvun alussa, olivat kaikki Cartierin löytämät kylät kadonneet. Todennäköisesti algonkinkieliset kansat olivat ajaneet irokeesit tiehensä ja nämä olivat lähteneet valmistelemaan tulevaa liittoaan ulkopuolisen uhan, niin punaisten kuin valkoistenkin kansojen, varalta.


title: Oneidat

text: 1600-luku osoittautui eurooppalaisen siirtomaapolitiikan ponnahduslaudaksi Pohjois-Amerikassa. Ranskalaisten lisäksi englantilaiset, hollantilaiset ja ruotsalaiset alukset kuljettivat maahanmuuttajia itärannikolle. Irokeesien liittokunta joutui monenmoisten muutosten eteen valkoisen rodun asutuksen levitessä ympärillä. Tehden kauppaa hollantilaisten kanssa irokeesit hankkivat sotatarvikkeita, joiden voimin kykenivät varustamaan liittonsa soturit. Oneidat sotivat liittokunnan riveissä monet veriset sodat. He eivät olleet yhtä taipuvaisia sodankäyntiin kuin mohawkit ja senecat joiden tuhatpäiset sotajoukot raivasivat tieltään useita omia sukulaiskansojaan, kuten huronit ja eriet, taistellen periksiantamatta myös algonkin-kielisiä kansoja vastaan. Mohikaanit ja runsaslukuiset delawaret joutuivat luovuttamaan enimmät osat maistaan irokeeseille, jotka häikäilemättömin ottein laajensivat liittokuntansa elintilaa. Uusi Ranska, jota irokeesiliitto erityisesti vihasi, osoittautui ovelaksi vastustajaksi. Käyttäen algonkinkielisiä heimoja apunaan suuria määriä, he onnistuivat 1700-luvun alkuun mennessä hävittää suuren osan irokeesien asutuksista.


title: Oneidat

text: Vuonna 1713 oneidat adoptoivat joukkoonsa tuscarorat, jotka sanoivat seuranneensa irokeesiliiton rauhanpuun pitkiä valkoisia juuria, joiden avulla olivat löytäneet oneidojen luo. Vuonna 1722 tuscarorat hyväksyttiin virallisesti irokeesiliiton kuudenneksi kansaksi.


title: Oneidat

text: Vuonna 2000 suoritetun väestönlaskennan mukaan oneidoita oli hieman yli 1100.


title: Dennis Crosby

text: Dennis Michael Crosby (13. heinäkuuta 1934 – 7. toukokuuta 1991) oli yhdysvaltalainen näyttelijä ja laulaja. Hänen isänsä oli laulaja Bing Crosby ja tyttärensä näyttelijätär Denise Crosby.


title: Dennis Crosby

text: Dennis opiskeli veljiensä Garyn, Phillipin ja Lindsayn kanssa Bellarmine Academyssä San Joséssa. Yliopistosta hän valmistui 1952.


title: Dennis Crosby

text: 1950-luvun loppupuolella Dennis esiintyi veljiensä kanssa nimellä The Crosby Boys yökerhoissa ja "Ed Sullivan Show'ssa", vaikka Dennis mieluummin vältteli sellaisia esiintymisiä.


title: Dennis Crosby

text: Hän meni naimisiin vuonna 1958 tanssija ja malli Pat Sheehanin kanssa. Vain muutaman päivän päästä häistä toinen nainen, Marilyn Miller Scott, haastoi hänet oikeuteen tyttärensä Denise Crosbyn isyydestä. Oikeudenkäynti kesti kolme vuotta ja Crosbyn piti maksaa Scottille elatusmaksuja. Asia aiheutti nolostusta niin Dennisille kuin hänen kuuluisalle isälleenkin.


title: Dennis Crosby

text: Crosby ja Sheehan saivat kolme lasta: Gregoryn, Dennis Michael Jr.:n ja Patrick Anthonyn. Crosby ja Sheehan erosivat 1964. Crosby meni uusiin naimisiin Arlene Newmanin kanssa, jonka kanssa hän sai kolme tytärtä. Dennis ja Arlene erosivat 1991.


title: Dennis Crosby

text: 11. joulukuuta 1989 Dennisin nuorempi veli Lindsay teki itsemurhan. Tämä, hänen tuore avioeronsa ja taistelu alkoholismin kanssa saivat Dennisin tekemään myös itsemurhan Novatossa, Kaliforniassa.


title: Helge Wasenius

text: Helge Wasenius (alk. Vasenius, 23. helmikuuta 1927 Helsinki – 27. tammikuuta 2008 Helsinki) oli suomalainen uimahyppääjä, moninkertainen Suomen-mestari ja olympiakisaedustaja. Hän edusti Suomea Helsingin olympialaisissa 1952 ja Melbournen olympialaisissa 1956. Wasenius edusti Helsingin Työväen Uimareita ja Härveliä.


title: Helge Wasenius

text: Wasenius aloitti hyppäämisen Humallahden uimalassa vuonna 1934, seitsenvuotiaana. Hän liittyi urheiluseura Härveliin sen perustamisvuonna 1946. Wasenius voitti 36 Suomen-mestaruutta, 6 Pohjoismaiden-mestaruutta, viimeiset 1974 ja 1980. Vuonna 1955 hän voitti nimellä Joonas Ventti pellehyppyjen Euroopan-mestaruuden. Suomen-mestaruuksia hän voitti lajissa 50 kappaletta.


title: Helge Wasenius

text: P.V. Lehtinen ohjasi vuonna 2000 Helge Waseniuksesta lyhytelokuvan Hyppääjä. Dokumentti on voittanut useita kansainvälisiä palkintoja.


title: Minardi PS02

text: Minardi PS02 oli George Rytonin suunnittelema ja Minardin käyttämä Formula 1 -auto kaudella 2002 autossa oli Asiatechin valmistamat moottorit ja Michelin renkaat. Kuljettajina toimivat edellisellä kaudella kolme kilpailua ajanut malesialainen Alex Yoong ja esikoiskauttaan ajanut australialainen Mark Webber. Jarrut tallille toimittivat Brembo ja Hitco.


title: Minardi PS02

text: Kauden 2002 alussa talli katkaisi kaksi vuotta kestäneen pisteettömän putkensa heti avauskilpailussa Australian GP:ssä, jossa ensimmäistä, kotikilpailuaan ajanut tulokaskuljettaja Mark Webber ylsi viidenneksi. Hän saavutti ensimmäiset pisteensä heti ensimmäisessä kilpailussaan, joka oli myös hänen ensimmäinen kotikilpailunsa ja vieläpä sellaisen tallin autolla, joka oli kaukana kärkitaisteluista. Webber onnistui kauden edetessä ajamaan useaan kertaan lähelle kymmenen parhaan joukkoa, ja ylsikin sinne heti avauskilpailun jälkeen kahdesti.


title: Minardi PS02

text: Kesäkuussa 2002 Minardin kerrottiin saaneen tv-rahat, jotka jäivät maksamatta edellisellä kaudella konkurssiin menneelle Prost-tallille. Summan suuruus oli noin 12 miljoonaa Yhdysvaltain dollaria. Summa toi tallille hieman taloudellista helpotusta. Päätös oli lopulta myös muiden F1-tallien hyväksymä, mutta rahanjakoa vastustivat muun muassa McLarenin tallipäällikkö Ron Dennis ja Arrowsin tallipäällikkö Tom Walkinshaw.


title: Minardi PS02

text: Kenties turhauttavin kilpailu koko kaudella oli Espanjan GP. Tallilla oli koko viikonlopun ongelmia autojen siipien kanssa. Lauantaina Yoongin autosta irtosi etusiipi, kun hän ylitti rataa reunustanutta kanttikivitystä. Sunnuntaiaamun lämmittelyssä puolestaan Webberin autosta irtosi takasiipi, kun hän jarrutti pääsuoran päässä. Kumpikaan kuljettajista ei onneksi loukkaantunut tilanteissa. Talli päätti lopulta vetäytyä itse kilpailusta turvallisuussyihin vedoten. Paul Stoddartin mielestä olisi ollut vastuutonta ajattaa autoja kilpailussa, koska ongelmien vika ei ollut tiedossa.


title: Minardi PS02

text: Alex Yoongin kausi ei mennyt Webberiin verrattuna kovin hyvin. Vaikka hän sijoittui Australiassa hienosti seitsemänneksi, ajoi hän maaliin enää neljässä kilpailussa koko kaudella. Lisäksi hän karsiutui 107 %:n säännön takia kolmesta kilpailusta. Paul Stoddart harkitsikin Saksan GP:n aika-ajojen jälkeen siirtävänsä Yoongin testikuljettajaksi, koska hän karsiutui aika-ajoissa, ja jäi Webberin aika-ajokierrosajalle kaksi sekuntia. Talli päätyikin lopulta ratkaisuun, jonka mukaan Anthony Davidson korvaisi hänet. Davidson ajoi kuitenkin vain Unkarin ja Belgian GP:issä, minkä jälkeen Yoong ajoi kauden lopuissa kilpailuissa. Molemmat Davidsonin kilpailut päättyivät keskeytykseen.


title: Minardi PS02

text: Hyvästä avauskilpailusta huolimatta talli ei onnistunut loppukaudella saavuttamaan enää yhtään pistettä. Ainoiksi MM-pisteiksi jäivät Webberin Australiassa saavuttamat kaksi pistettä. Minardi sijoittui valmistajien MM-sarjassa jaetulle viimeiselle sijalle Toyotan ja Arrowsin kanssa.


title: Minardi PS02

text: Lihavointi tarkoittaa paalupaikkaa, "kursivointi" kilpailun nopeinta kierrosta.


title: Forssan Jalkapalloklubi

text: Forssan Jalkapalloklubi (FJK) on forssalainen jalkapalloseura. Se perustettiin vuonna 1997, kun Forssan A-Futis ja Pallotiimi Forssa yhdistyivät. FJK:n miesten edustusjoukkue pelaa Suomen viidenneksi korkeimmalla sarjatasolla Nelosessa, Tampereen lohkossa. Joukkue pelasi Kakkosessa vuodet 2002–2004 ja 2008. Seuran kotikenttänä toimii Forssan urheilukenttä.


title: Forssan Jalkapalloklubi

text: FJK:n edustusjoukkue voitti kaudella 2016 oman lohkonsa Tampereen Vitosessa ja nousi kahden vuoden tauon jälkeen Neloseen. Joukkueen päävalmentaja toimii kolmatta kauttaan Miika Murtolahti.


title: Forssan Jalkapalloklubi

text: Seuran hallituksen puheenjohtajana toimii vuonna 2017 Leevi Murtolahti.


title: Forssan Jalkapalloklubi

text: FJK:n edustusjoukkue kaudella 2017:


title: Forssan Jalkapalloklubi

text: #4 Manu Kuisma


title: Forssan Jalkapalloklubi

text: #6 Matias Kujala


title: Forssan Jalkapalloklubi

text: #9 Topi Kuisma


title: Forssan Jalkapalloklubi

text: #12 Lasse Friskopf (mv)


title: Forssan Jalkapalloklubi

text: #13 Miika Murtolahti


title: Forssan Jalkapalloklubi

text: #14 Santeri Ketola


title: Forssan Jalkapalloklubi

text: #15 Atte Ekholm


title: Forssan Jalkapalloklubi

text: #17 Tomi Heinämaa


title: Forssan Jalkapalloklubi

text: #18 Matias Mero


title: Forssan Jalkapalloklubi

text: #19 Jere Rauhansalo


title: Forssan Jalkapalloklubi

text: #21 Jarno Kemppainen


title: Forssan Jalkapalloklubi

text: #22 Kuisma Ryödi


title: Forssan Jalkapalloklubi

text: #23 Konsta Laajalehto


title: Forssan Jalkapalloklubi

text: #25 Asadullah Al-Zeyadi


title: Forssan Jalkapalloklubi

text: #26 Juuso Laajalehto


title: Forssan Jalkapalloklubi

text: #27 Sakari Suontausta


title: Forssan Jalkapalloklubi

text: #31 Christoffer Enckelman (mv)


title: Forssan Jalkapalloklubi

text: Päävalmentaja: Miika Murtolahti


title: Forssan Jalkapalloklubi

text: Joukkueenjohtaja: Janne Eerikäinen


title: Forssan Jalkapalloklubi

text: Huoltajat: Ilkka Kilpinen, Markku Jokinen


title: Gaahl

text:
Gaahl (s. 7. heinäkuuta 1975, Fjaler, Norja), oikealta nimeltään
Kristian Eivind Espedal, on norjalainen black metal -vokalisti ja nykyisen norjalaisen black metal -yhtyeen Gaahls Wyrdin keulakuva. Espedal toimi pitkään myös black metal -yhtye Gorgorothin laulajana.


title: Gaahl

text: Gaahl syntyi Espedalin kylässä Fjalerissa, Norjassa 1975. Hän vietti nuoruutensa tässä pienessä kylässä, jonka hänen perheensä oli omistanut vuosisatoja. Gaahl opiskeli kylän pienessä koulussa, jossa oli hänen lisäkseen vain yksi oppilas. Gaahl ja hänen perheensä asuvat yhä tässä kylässä, vaikkakin 15 minuutin matkan päässä toisistaan. Gaahlilla on arvoituksellisen ihmisen maine.


title: Gaahl

text: Gaahl on ollut mukana black metal -piireissä vuodesta 1992 ja on ollut mukana yhtyeissä kuten Gaahlskagg (kitaristi Skaggin kanssa), Trelldom ja Sigfaderissa (Skaggin ja Kvitrafnin kanssa). Gaahl liittyi Gorgorothiin 1998 ja osallistui yhtyeen Nuclear Blastilla julkaistun albumin "Destroyer" tekoon, vaikka lauloi vain nimiraidalla.


title: Gaahl

text:
Gaahl tuomittiin väkivaltarikoksesta vuodeksi vankilaan vuonna 2001 ja määrättiin maksamaan uhrille 158 000 norjan kruunua. Vuonna 2006 Gaahl vietti toiset 9 kuukautta (14 kuukauden tuomiosta) vankilassa tuomittuna erään miehen raa'asta pahoinpitelystä ja väitetystä kidutuksesta 2002.
Hän kidutti uhriaan kuusi tuntia ja vuodatti uhrin verta kuppiin ja yritti juottaa sitä uhrille. Uhri sai korvausta 190 000 norjan kruunua. Gaahl vapautui joulukuussa 2006.


title: Gaahl

text: Häntä haastateltiin lyhyesti vuoden 2005 dokumentissa "". Hän kertoo siinä näkemyksistään 1990-luvun alun black metaliin liittyvistä tapahtumissa ja mielipiteistään satanismista ja kristinuskosta.


title: Gaahl

text: Huhtikuussa 2007 Gaahl oli mukana 5-osaisessa dokumenttisarjassa nimeltä "True Norwegian Black Metal". Sarjan tuotti kuuluisa valokuvaaja Peter Beste ja sai ensi-iltansa vbs.tv:llä, joka on Vice Magazinen julkaisukanava. Gaahl tarjosi Bestelle haastattelun ja kierroksen tilallaan. Dokumentti päättyy oudosti. Gaahl vaikuttaa hieman kyllästyneeltä toistamaan itseään, sillä haastattelija ei tunnu vieläkään ymmärtävän Gaahlin maailmankuvaa. Kun Beste sanoo "opasta minua" niin Gaahl hiljenee täysin. Syy lienee turhautumisesta, sillä Gaahl on dokumentissa puhunut erittäin paljon individualismista ja siitä kuinka ihmisten tulisi luoda omat polkunsa eikä lammasmaisesti seurata muita. Seuraa kaksi ja puoli minuuttia piinallista hiljaisuutta Gaahlin istuessa liikkumatta. Lopuksi Gaahl kääntää päänsä hitaasti kohti kameraa ja siemaisee viiniä lasistaan sanomatta sanaakaan. Dokumentti päättyy.


title: Gaahl

text: Lokakuussa 2007 hän ja King ov Hell yrittivät erottaa Infernuksen Gorgorothista ja saada itselleen oikeuden yhtyeen nimeen. Tämä johti kiistaan, jossa osapuolet Gaahl/King ov Hell ja Infernus päätyivät oikeuteen asti. Alkuvuodesta 2009 Norjan oikeus päätti, että nimen haltija on yhtyeen perustaja Infernus ja näin he itse tulivat erotetuiksi yhtyeestä. Samana vuonna hän ja King soittivat keikkoja God Seediksi nimeällään yhtyeellä.


title: Gaahl

text: Vuonna 2009 hän ilmoitti jättäneensä yhtyeen eikä nauhoittanut lauluja God Seedin muutoin valmiille levylle. Kingin mukaan hän itse asiassa päätti siirtyä kokonaan pois metallimusiikin parista. God Seed laitettiin jäihin ja King perusti uuden yhtyeen Ov Hellin ja Gaahlin paikan levyllä otti Dimmu Borgirista tuttu Shagrath.


title: Gaahl

text: Vuonna 2012 Gaahl palasi God Seedin ja he alkoivat Kingin kanssa työstää tulevaa God Seedin debyyttialbumia.


title: Gaahl

text:
Musiikin lisäksi Gaahl näyttelee norjalaisessa seikkailuelokuvassa nimeltä "Flukt" (suom. Pako). Elokuvan ilmoitettu ensi-ilta oli 28. syyskuuta 2012.
Heinäkuussa 2008 Gaahl paljasti verkkohaastattelussa, että hän oli mukana erään naisten muotivaatemalliston "Wynjon" suunnittelussa yhteistyössä norjalaisen muotiagentin Dan DeVeron ja suunnittelija Sonja Wun kanssa. Samassa haastattelussa DeVero kertoi toimittajalle, että "minulla ja Kristianilla oli läheinen suhde, ja hän kertoi usein, että hänellä oli voimakkaita tunteita minua kohtaan." Blabbermouthin uutisoinnin mukaan Gaahl seurusteli De Veron kanssa vuodesta 2006 (jolloin De Vero oli 18). Myöhemmin kerrottiin etteivät he enää ole pari mutta pysyivät ystävinä. Marraskuussa 2008 Rock Hard -lehden haastattelussa Gaahl vahvisti tiedon homoseksuaalisesta suuntautumisestaan. Saman kuukauden aikana De Vero ilmoitti, että hän on saanut uhkauksia black metal -yhteisön edustajilta sekä kotiovellaan että sähköpostitse.


title: Gaahl

text: FaceCulture.com-sivusto haastatteli Gaahlia siitä, että arveleeko hän ihmisten suhtautuvan musiikkiinsa eri tavalla nyt, kun hän julkisti homoseksuaalisuutensa. "Ihmiskunta on niin kapeakatseinen," Gaahl vastaa, "joten… ehkä jotkut [suhtautuvat kielteisesti]." "Luulen kuitenkin, että tilanne vielä tasoittuu jollain tavalla. Jotkut tulevat suhtautumaan asiaan myönteisesti ja jotkut kielteisesti. On kuitenkin hyvä, että on aina joitain, jotka suhtautuvat kielteisesti. Muuten päädytään tasa-arvoon, ja tasa-arvo on pahinta kaikista… Tasa-arvo on pinttymä. Se ei anna minkään kasvaa. Se pitää aloillaan." Tammikuussa 2010 vuosittainen Bergen Gay Galla äänesti Gaahlin "Vuoden homopersoonaksi". Gaahl oli paikalla vastaanottamassa palkinnon. Tällä hetkellä hän seurustelee itseään 15 vuotta nuoremman Robin Jakobsenin kanssa.


title: Gaahl

text: Gaahl tunnetaan populaarikulttuurissa satanistina, vaikka hän sanoo pitävänsä Saatanaa kulttuurillisesti ja hengellisesti merkityksettömänä: hän sanoo käyttävänsä satanismia vain ilmaistakseen antikristillistä kantaansa. Hän kertoi eräässä haastattelussa, että "elämme kristillisessä maailmassa, jossa meidän on puhuttava heidän kielellään." Hän sanoo käyttävänsä satanismia sen kristinuskoa uhmaavan aseman vuoksi. Todellisuudessa Espedal sanoo harjoittavansa vanhaa norjalaista šamanismia ja vastustaa toisten määräilyä omien uskonnollisten aatteiden takia. Gaahl käyttää usein Mjölner-riipusta. Gaahl sanoo olevansa kasvissyöjä ja on äitinsä mukaan "hyvin nirso ruokansa suhteen".


title: Ruokokerttuset

text: Ruokokerttuset ("Acrocephalus") on kerttusten heimoon kuuluva varpuslintusuku. Aiemmin suku luettiin kerttujen heimoon.


title: Ruokokerttuset

text: Ruokokerttuset ovat pieniä, 10–20 senttimetrin pituisia ja 10–25 grammaa painavia ruskehtavia pikkulintuja, jotka elävät enimmäkseen ruovikoissa, kaislikoissa sekä osmankäämi-, sara-, mesiangervo- ja pujokasvustoissa ja pensaikoissa. Ne ovat taitavia kiipeilemään ruohojen korsilla ja osaavat piiloutua hyvin kasvillisuuden sekaan. Monet lajit ovat taitavia laulajia ja usein niiden laulu sisältää matkintoja toisten lintulajien laulusta.


title: Ruokokerttuset

text: Ruokokerttusia ei tavata Amerikassa, kun ei oteta lukuun 1910-luvulla sukupuuttoon kuollutta laysaninkerttusta. Ne ovat yleensä pitkän matkan muuttolintuja, jotka talvehtivat Saharan eteläpuolisessa Afrikassa, Intiassa tai Kaakkois-Aasiassa. Ne syövät hyönteisiä ja muita pieniä selkärangattomia. Pesä on ruohonkorsista ja lehdistä rakennettu kuppi tai kori, joka sijaitsee lähellä maan- tai vedenpintaa. Yleensä vain naaras hautoo munia ja molemmat emot huolehtivat poikasista, jotka lähtevät pesästä yleensä lentokyvyttöminä vajaan 2 viikon ikäisinä. Ne ovat sukukypsiä 1-vuotiaina.


title: Ruokokerttuset

text: Luettelo perustuu BirdLife Suomen viralliseen maailman lintujen suomenkieliseen nimistöön.


title: Jeff McBride

text: Jeff McBride (tunnetaan myös nimellä Magnus, s. 11. syyskuuta 1959 Monticello, New York) on yhdysvaltalainen taikuri. Hänet tunnetaan taidokkaista ja nopeista käsistään ja erikoistuneesta korttien, kolikoiden ja muiden pienien esineiden manipulaatiosta. McBride on ottanut esityksiinsä vaikutteita myös kabuki-teatterista.


title: Even Thorsen

text: Even Thorsen (1778 Austre Moland, Norja – 1867 Flosta, Norja) oli norjalainen matruusi, talonpoika ja Eidsvollin kansalliskokousedustaja 1814.


title: Even Thorsen

text: Thorsen varttui köyhissä oloissa Bjornesin pientilalla Østre Molandissa, joka on nykyisin osa Arendalin kuntaa Itä-Agderin läänissä. Hän ottikin jo nuorena pestin merille. Vuodet 1807–1810 hän oli sotavankeudessa Britanniassa, koska Tanska-Norja oli Napoleonin sodissa tuolloin Englannin vastustaja. Palattuaan Norjaan Thorsen komennettiin välittömästi laivaston palvelukseen. Hän toimi laivastossa aina tultuaan valituksi sen kansalliskokousedustajaksi 1814.


title: Even Thorsen

text: Kansalliskokouksessa Thorsen lukeutui itsenäisyyspuolueen riveihin. Kouluja käymättömänä hän oli ainut kirjoitustaidoton kokousedustaja, minkä vuoksi hän allekirjoitti perustuslain kirjoitustaitoisen henkilön ohjaamana. Itse kokouksessa hän pysytteli enimmäkseen taustalla. Hänen suurin aktiviteettinsa koski yleisen asevelvollisuuden ajamista yhdessä Peder Johnsenin kanssa.


title: Even Thorsen

text: Kansalliskokouksen jälkeen Thorsen oli jonkin aikaa laivaston palveluksessa, kunnes hän asettui aloilleen Flostan kuntaan, joka on nykyisin osa Arendalia Itä-Agderissa. Loppuelämä oli ankaraa ja hänestä tuli ennen pitkää työkyvytön. Vuonna 1857 Storting myösi hänelle 100 speciedalerin vuotuisen eläkkeen. Vuonna 1864 hänet kutsuttiin Norjan perustuslain 50-vuotisjuhliin, mutta hän oli liian huonokuntoinen matkustaakseen. Kolme vuotta myöhemmin hän kuoli 89-vuotiaana.


title: MacBook Air

text: MacBook Air on Applen valmistama kannettava tietokone, jota Apple markkinoi maailman ohuimpana kannettavana. Se on osa MacBook- tuoteperhettä. Se esiteltiin vuoden 2008 Macworld-messuilla. Laite on paksuimmiltaan 1,93 senttimetriä ja ohuimmiltaan 4 millimetriä paksu. Vuoden 2010 lokakuussa Apple julkaisi toisen sukupolven MacBook Airin joka on paksuimmillaan 1,70 senttimetriä ja ohuimmillaan 3 millimetriä paksu. Kolmannen sukupolven MacBook Air julkaistiin vuoden 2011 puolessa välissä.


title: Corporal Cauliflowers Mental Function

text: Corporal Cauliflowers Mental Function on suomalaistuneen brittimuusikon Jim Pembroken kolmas sooloalbumi. Se julkaistiin vuonna 1977. CD-versio levystä ilmestyi vuonna 1997.


title: Corporal Cauliflowers Mental Function

text: Kaikki sävellykset ja sanoitukset Jim Pembroke.


title: Joseph Lister

text: Joseph Lister (5. huhtikuuta 1827 – 10. helmikuuta 1912) oli englantilainen lääkäri ja antiseptiikan uranuurtaja. Hän kehitti ajatuksen steriilistä leikkaustekniikasta työskennellessään Glasgow Royal Infirmary -sairaalassa. Hän otti käyttöön karbolihapon eli fenolin kirurgisten välineiden steriloinnissa ja haavojen puhdistamisessa. Hän työskenteli Glasgow’n yliopistolla.


title: Joseph Lister

text: Listerin mukaan on nimetty listeriabakteeri.


title: Buxhoevden

text: Buxhövden (myös muodoissa "Buxhoeveden, Buxhœwden, Buxhowden, Buxthoeven, Buksgevden, von Buxhoevden") oli baltiansaksalainen aatelissuku. Sukunimi Buxhoevden kertoo, että suku oli kotoisiin Bexhövedestä Ala-Saksista.


title: Julie Warner

text: Julie Warner (s. 9. helmikuuta 1965 New York, Yhdysvallat) on yhdysvaltalainen näyttelijä, joka on esiintynyt muun muassa televisiosarjoissa "House" ja "Viiden juttu". Parhaiten hän muistetaan kuitenkin sarjasta "Star Trek", jossa hän esiintyi 1989–1990. Hän meni vuonna 1995 naimisiin käsikirjoittaja-ohjaaja Jonathan Princen kanssa, ja heille syntyi 1997 poika nimeltä Jackson.


title: Flat Broke

text: Flat Broke on brittiläisen Jim Pembroken neljäs, ja samalla hänen Jim Pembroke Band -yhtyeensä ensimmäinen ja ainoaksi jäänyt albumi. Se julkaistiin toukokuussa 1980. Albumin remasteroitu CD-versio levystä ilmestyi vuonna 2000.


title: Flat Broke

text: Kaikki kappaleet kirjoittanut Jim Pembroke, ellei toisin mainittu.


title: Harmaasaharausku

text: Harmaasaharausku ("Pristis pristis") on uhanalainen kalalaji. Se voi kasvaa viisi metriä pitkäksi ja painaa tonnin. Kalan iho on karheiden nyppylöiden peitossa ja muistuttaa hiekkapaperia. Nimensä se on saanut muiden saharauskujen tapaan sahamaisesta pitkästä kuonostaan, jonka sivuissa on 12–30 paria hampaita muistuttavia nystermiä. Harmaasaharauskua uhkaa sukupuutto muun muassa siksi, että se päätyy kalastuksen sivusaaliiksi.


title: Harmaasaharausku

text: Harmaasaharauskuja elää Atlantin ja Tyynenmeren subtrooppisissa osissa. Se ei ole avomeren laji, vaan viihtyy lähellä rannikkoa ja saaristojen suojissa. Meriveden lisäksi sitä tavataan murtovedessä ja suurten jokien täysin suolattomassa vedessä. Kala oli aikaisemmin yleinen Välimeressä ja Atlantin Euroopan rannikolla, mutta on nyt kadonnut sieltä. Afrikan rannikolla kala on myös vähenemässä huolestuttavasti.


title: Aliana Lohan

text: Aliana Taylor ”Ali” Lohan (s. 22. joulukuuta 1993 New York) on yhdysvaltalainen laulaja, malli, näyttelijä ja televisiopersoona. Hän on näyttelijä-laulaja Lindsay Lohanin pikkusisko.


title: Aliana Lohan

text:
Lohan on Michael ja Dina Lohanin nuorin tytär. Hänellä on kaksi vanhempaa sisarusta, Lindsay ja Michael Jr., sekä nuorempi veli Dakota (”Cody”). Hänen vanhempansa ovat eronneet.
Lohanilla on isänsä puolelta kaksi puolisisarusta Ashley Horn Kaufmann sekä Landon Major Lohan.


title: Aliana Lohan

text: Lohan aloitti uransa Ford Modelin mallina. Hän oli tällöin kolmivuotias. Vuonna 2011 hän kirjoitti sopimuksen mallitoimisto NEXT Model Managementin kanssa. Tämän jälkeen hän kirjoitti sopimuksen Modelin Agency Wilhelminan kanssa, jonka mallina hän toimii vieläkin.


title: Aliana Lohan

text: Ali Lohanin musiikkiura alkoi vuonna 2005, kun hän julkaisi debyyttisinglensä ""Rockin’ Around The Christmas Tree"", joka esiteltiin YMC Records’ Totally Awesome Christmas -tapahtumassa. Hän jatkoi työskentelyä musikaalisten taiteilijoiden kuten ALY & AJ:n, Jesse McCartneyn ja Hilary Duffin kanssa. Vuoden 2006 lopussa Lohan julkaisi albumin "Lohan Holiday", jolta ilmestyi kolme singleä ""Rockin’ Around The Christmas Tree"", ""I Like Christmas"" ja ""Lohan Holiday"" (yhdessä Lindsayn kanssa).


title: Aliana Lohan

text: Vuonna 2008 Lohan työsti toista studioalbumia Maloof Musicille. 9. heinäkuuta 2008 julkaistiin single ""All the Way Around"", joka ei kuitenkaan noussut singlelistoille. Albumia ei ole julkaistu.


title: Aliana Lohan

text: Vuonna 2008 Lohan esiintyi pääosassa tositelevisiosarjassa "Living Lohan" äitinsä Dina Lohanin kanssa. Sarja keskittyi enimmäkseen hänen toisen studioalbuminsa nauhoittamiseen Las Vegasissa.


title: Aliana Lohan

text: Lohan on mukana R. L. Stinen kauhu/fantasiaromaanin elokuvaversiossa "", joka julkaistiin suoraan DVD:nä 30. syyskuuta 2008.


title: Aliana Lohan

text: Vuonna 2005 Lindsayn lauluun "Confessions of a Broken Heart" tehtiin musiikkivideo, jossa Aliana esiintyy ballerinana.


title: Wilhelm Frimann Koren Christie

text: Wilhelm Frimann Koren Christie (7. joulukuuta 1778 Kristiansund, Norja – 10. lokakuuta 1849 Bergen, Norja) oli norjalainen juristi, Eidsvollin kansalliskokousedustaja, poliitikko ja maan parlamentin, Stortingin, ensimmäinen puheenjohtaja.


title: Wilhelm Frimann Koren Christie

text: Christien suku on peräisin Dunbarista Skotlannista, pastori David Chrystien ja tämän vaimon Allison Hamiltonin jälkeläisiä. Norjalaisen Christie-suvun esi-isäksi luetaan Andrew Davidson Christie, joka muutti Bergeniin 1654. Wilhelm Frimann Koren Christie syntyi Kristiansundissa Johann Koren Christien ja Anna Thue Ross Brodtkorpin perheeseen. Andrew Davidson Christie oli Wilhelmin isän isoisä.


title: Wilhelm Frimann Koren Christie

text: Christie lähetettiin 10-vuotiaana kouluun Bergenin "Latinskolen"iin. 16-vuotiaana hän aloitti opiskelut Kööpenhaminassa ja viisi vuotta myöhemmin hän suoritti latinalais-juridisen virkamiestutkinnon.


title: Wilhelm Frimann Koren Christie

text: Vuonna 1809 Christie nimitettiin tuomariksi Nordhordlandiin, asuinpaikkanaan Bergen. Hän oli tuolloin jo yksinhuoltaja ja otti kaksi lastaan mukaan Norjaan.


title: Wilhelm Frimann Koren Christie

text: Christie kuului Bergenin johtaviin poliittisiin ja kirjallisiin piireihin, "Quodlibet"iin. Maaliskuussa 1814 pidettiin useita kokouksia ja debatteja koskien Norjan itsenäisyyttä ja perustuslakia. Christie oli aktiivinen osallistuja ja ajoi yhdessä Peter Motzfeldtin kanssa amerikkalaista, englantilaista ja ranskalaista mallia perustuslakiin pohjautuvaksi yhteiskunnaksi.


title: Wilhelm Frimann Koren Christie

text: Itse kansalliskokouksessa Christie joutui arvalla ulos itse perustuslakikomiteasta, mutta hänet valittiin vastaavasti koko kokouksen sihteeriksi. Hän ei ollut erityisen aktiivinen keskustelija, mikä saattoi johtua keskittymisestä sihteerintyöhön. Hän myös työsti yksityisiä kokousreferaatteja prinssi Kristian Fredrikille. Hän edusti itsenäisyyspuoluetta, mutta ei ollut erityisen radikaali demokraatti. Hän korosti vakaata hallintoa ja hyviä elämisen edellytyksiä kansalle, mihin tarvittaisiin hyvää työrauhaa hallinnolle ja asiantuntemusta lainsäädäntötyössä. Hän kannatti laajaa äänioikeutta, mutta vain neuvoa-antavaa roolia Stortingille.


title: Wilhelm Frimann Koren Christie

text: Kesä-heinäkuussa 1814 hän oli yksi kolmen miehen delegaation jäsenistä, jotka yrittivät turhaan neuvotella Lontoossa Norjan itsenäisyydestä. Englannin hallitus piti kiinni kannastaan, että Tanskan pitää päästää otteensa maasta ja Norjan liittyä Ruotsiin, koska se oli ollut väärällä puolella Napoleonin sodissa. Christielle kokemus opetti, että Norjan olisi hankala seisoa yksinään.


title: Wilhelm Frimann Koren Christie

text: Lokakuussa 1814 Christie valittiin Stortingetin puheenjohtajaksi ja hän myös johti Ruotsin kanssa neuvottelevaa komiteaa. Puheenjohtajana hän ajoi vakaata perustuslaillista käytäntöä. Häntä pidetään pääarkkitehtina löyhän unionin muodostamisessa Ruotsin kanssa, ilman suuria muutoksia perustuslakiin. Myös vuosina 1815 ja 1818 hänellä oli tärkeitä tehtäviä Stortingetilla, edelleen puheenjohtajana - hän johti ajoittain myös "Lagtinget"ia ja "Odelstinget"ia sekä useita erityiskomiteoita. Vaikka Christielle tarjottiin jatkuvasti hallituspaikkaa ja toimia Stortingetissa, hän vetäytyi lopulta sairauden vuoksi politiikasta 1818 ja halusi oleskella mieluummin Bergenissä.


title: Wilhelm Frimann Koren Christie

text: Kotikaupungissaan Bergenissä hän oli myös arvostettu hahmo ja hänen patsaansa on hänen perustamansa Bergenin museon edustalla. Hänestä on myös Kristian Blystadin (1989) tekemä patsas Stortingetin edustalla. Oscar Wergelandin maalauksessa "Eidsvoll 1814" Christie on kuvattu sulkakynä kädessään, huomio suunnattuna kokousedustajiin ja tulevaisuuteen.


title: Rudolf Nierlich

text: Rudolf ”Rudi” Nierlich (20. helmikuuta 1966 Bad Ischl, Itävalta – 18. toukokuuta 1991 Sankt Wolfgang im Salzkammergut) oli itävaltalainen alppihiihtäjä ja kolminkertainen maailmanmestari.


title: Rudolf Nierlich

text: Nierlich voitti suurpujottelun maailmanmestaruuden kaksi kertaa, vuosina 1989 ja 1991 sekä pujottelun mestaruuden vuonna 1989. Hän osallistui vain kerran urallaan olympialaisiin, 1988 Calgaryn kisojen suurpujotteluun, jossa hän sijoittui viidenneksi. Nierlichin uralta löytyy lisäksi Crans-Montanan maailmanmestaruuskilpailuiden supersuurpujottelun seitsemäs tila.


title: Rudolf Nierlich

text: Nierlich saavutti kahdeksan maailmancupin osakilpailuvoittoa, joista viisi tuli pujottelussa ja kolme suurpujottelussa. Hän sijoittui viimeiseksi jääneellä maailmancup-kaudellaan kokonaiskilpailussa kolmanneksi. Hänet valittiin Itävallassa 1989 vuoden miesurheilijaksi.


title: Rudolf Nierlich

text: Nierlich menehtyi auto-onnettomuudessa 18. toukokuuta 1991.


title: Pankkiauto

text: Pankkiauto on autoon rakennettu liikkuva pankkikonttori. Suomessa on käytetty pankkiautoja vuodesta 1952 alkaen. Pankkiautoa on käytetty mm. silloin, kun pankkikonttorille ei ole saatu huoneistoa ajoissa ja paikoissa, jossa on haluttu tarjota pankkipalvelua, mutta jonne ei ole ollut mielekästä perustaa konttoria. Liikkuvaa pankkipalvelua on saanut myös "autopostitoimistosta".


title: Pankkiauto

text: Pankkiautoja on edelleen toiminnassa. OP-ryhmällä on uusi pankkiauto vuonna 2017.


title: Pankkiauto

text: Pankkiautoja on ollut Englannissa jo 1910-luvulla. Suomeen ensimmäinen pankkiauto saatiin 1952. Pankkiauto saatettiin rakentaa linja-autoon, henkilöautoon tai matkailuperävaunuun, mutta useimmiten ne toimivat pakettiautoissa. Tilastoja pankkiautoista ei ole. Vuonna 1969 Säästöpankeilla oli 34 pankkiautoa. "Jussi Lehtonen" on arvioinut, että autoja ei ole missään vaiheessa ollut yli 50:tä.


title: Pankkiauto

text: Osa pankkiautoista liikkui 1990-luvulle asti reitin ja aikataulun mukaan. Pysäkit olivat tavallisesti kylien keskustoissa esimerkiksi kauppojen pihoilla. Osa autoista korvasi pankin sivukonttorin, kunnes konttori oli saatu rakennetuksi. Auto voi myös toimia siirrettävänä konttorina tapahtumissa kuten urheilukilpailuissa. Pankkiauto on ollut myös Sauvossa 6. – 16. elokuuta 1965 pidetyllä partiolaisten kansainvälisellä Hakkis-suurleirillä.


title: Pankkiauto

text: Kun tietoliikenneyhteyksiä ei ollut, pankkiautossa asiointi vaati pankkikirjan. Tällöin tietojen tarkistus ja täsmäytys tehtiin ajon päätyttyä konttorilla. Reaaliaikaista palvelua varten saatiin pankkiautoihin 1960-luvulla radiopuhelimia, joilla voitiin ottaa yhteys pääkonttoriin ja mm. tiedustella asiakkaan tilitietoja.


title: Pankkiauto

text: Suomen ensimmäinen pankkiauto oli vuonna 1952 aloittanut Helsingin Työväen Säästöpankin pankkiauto.


title: Pankkiauto

text: Yhdyspankilla oli pankkiauto ainakin jo vuonna 1958. Vuonna 1960 Yhdyspankki päätti laajentaa palveluaan hankkimalla kaksikin liikkuvaa pankkikonttoria. Tarkoitukseen ostettiin kaksi erityisvarustettua pakettiautoa, jotka sisustettiin pankkikonttoreiksi. Autossa oli kaksi virkailijaa, joista toinen toimi sekä kuljettajana että turvallisuusvartijana. Autojen kassat olivat hyvin pieniä turvallisuussyistä; ne hoitivat tilityksen matkansa varrella olevissa pankkikonttoreissa. Käynti autokonttoriin tapahtui takaovista. Auton saattoi kytkeä puhelinlinjaan, koska nykyistä matkapuhelinjärjestelmää ei ollut olemassa. Autot palvelivat yhteensä toistakymmentä vuotta; 1970-luvulla ne siirrettiin säilytykseen ja lopulta jossain vaiheessa pankkien fuusiokierteen yhteydessä ne poistettiin kirjanpidosta ja romutettiin.


title: Pankkiauto

text: Suur-Helsingin Osuuspankki (SHOP) hankki kaksi pankkiautoa vuonna 1970. Pankkiautot toimivat Myyrmäessä ja Itä-Pasilassa SHOP:n konttorina, kunnes konttorille saatiin huoneisto. Kiertävä pankkiauto on toiminut Espoon Muuralassa ja Olarissa.


title: Pankkiauto

text: Autopostitoimisto oli liikkuva postikonttori, joka kuljetti postia ja tarjosi sekä Postin että Postipankin palveluita. Autopostitoimisto ajoi joka päivä saman reitin. Reitin varrella se jakoi postin heittämällä postiniput reitin varrella oleviin avonaisiin nk. jakolaatikoihin. Tietyillä pysähtymispaikoilla auto palvelu kuten pankkiautokin. Autopostitoiminta loppui Suomessa 1980-luvulla.


title: Wigwam (albumi)

text: Wigwam on suomalaisen Wigwam-yhtyeen ensimmäinen kokoelmalevy, joka julkaistiin vuonna 1972. Levyn kappaleet ovat yhtyeen rumpalin Ronnie Österbergin valitsemia. B-puoli


title: Kontioniemi

text: Kontioniemi on kylä Kontiolahdella Höytiäisen rannassa.


title: Kontioniemi

text: Kontioniemellä sijaitsee vanha 1920-luvulla rakennettu parantola. Parantola toimi sotasairaalana 1939–1945, kunnostettiin keskussairaalan käyttöön 1990-luvulla juuri ennen kuin sairaanhoidon kuntainliitto päätyi luopumaan siitä. Nykyisin Kontiolinnassa toimii mm. ympärivuorokautinen Hyvinvointi- ja palvelutalo Kontiolinna. Suomen Punaisen Ristin ylläpitämä 120-paikkainen vastaanottokeskus aloitti maaliskuussa 2009 Kontioniemen sairaalassa.


title: Kontioniemi

text: Kylä tunnetaan elokuvakylänä. Markku Pölösen televisiosarjan Karjalan kunnailla Miikkulan kylä sijaitsee Kontioniemessä. Kontioniemen sairaala, jossa sarjan hotelli toimii, esitti Koirankynnen leikkaaja -elokuvassa sotasairaalaa. Elokuvakylä on nykyään purettu.


title: Kontioniemi

text: Kontioniemeen lasketaan kuuluvaksi myös Kontiorannan varuskunta asuinalueineen. Varuskunnassa toimi Pohjois-Karjalan Prikaati siihen kuuluvine Karjalan Sotilassoittokuntineen. Varuskunta työllisti vuonna 2012 vajaat 300 henkilöä. Varuskunta lakkautettiin 31.12.2013 osana puolustusvoimien helmikuussa 2012 julkistamia säästösuunnitelmia.


title: Kontioniemi

text: Kontioniemessä on täysmittainen golfkenttä, josta näkymä Höytiäiselle.


title: Aarre Asiala

text: Aarre Asiala (s. 21. tammikuuta 1939 Keuruu) on entinen suomalainen pituushyppääjä ja yleisurheiluvalmentaja.


title: Aarre Asiala

text: Asiala voitti pituushypyssä kolme nuorten Suomen mestaruutta vuosina 1957, 1958 ja 1959. Aikuisten sarjassa Asiala teki läpimurtonsa vuonna 1959 hyppäämällä maaottelussa Britanniaa vastaan nuorten Suomen ennätyksen 755 ja jättämällä taakseen sekä olympiamitalisti Jorma Valkaman että molemmat britit. Ainoan Suomen mestaruutensa hän voitti vuonna 1964 Oulussa pidetyissä Kalevan kisoissa, mutta saman vuoden olympialaisiin valittiin SM-hopealle jäänyt Pentti Eskola. Oulussa Asiala saavutti myös SM-hopeaa kolmiloikassa. Pituushypyssä hän sai SM-hopeaa vuosina 1961 ja 1963.


title: Aarre Asiala

text: Seuratasolla Asiala edusti Vaasan Vasamaa, Seinäjoen Urheilijoita ja Jurvan Urheilijoita. Kilpauransa jälkeen hän on toiminut muun muassa Suomen Urheiluliiton pituushypyn lajivalmentajana. Hänen veljensä Raimo Asiala voitti 110 metrin aitajuoksussa Suomen mestaruuden vuonna 1962.


title: Rumours on the Rebound

text: Rumours on the Rebound on suomalaisen Wigwam-yhtyeen toinen kokoelmalevy, joka julkaistiin vuonna 1979. Kokoelma sisälsi kuusi raitaa Love-recordsin julkaisemalta Dark Album-levyltä, jonka Virgin hylkäsi sen ilmestymisaikana.


title: Daft Punk Is Playing at My House

text: Daft Punk Is Playing at My House on LCD Soundsystem-yhtyeen kappale, joka on julkaistu albumilla "LCD Soundsystem". Kappale voitti vuonna 2005 parhaan tanssikappaleen Grammy-palkinnon. Se on julkaistu myös singlenä.


title: Kyoko Ina

text: Kyoko Ina ( Ina Kyōko, s. 11. lokakuuta 1972) on amerikanjapanilainen taitoluistelija. Hän syntyi Tokiossa ja alkoi harrastaa lajia nelivuotiaana.


title: Kyoko Ina

text: Inan ensimmäinen yhdysvaltalainen luistelupari oli Jason Dungjen, jonka kanssa hän työskenteli vuosina 1991–1998. Sen jälkeen hän jatkoi uraansa John Zimmermanin kanssa.


title: Kyoko Ina

text: Ina on voittanut Yhdysvaltain-mestaruuden viidesti, ensimmäiset kaksi kertaa Dungjenin parina, loput kolme Zimmermanin parina. Suurimman menestyksensä talviolympialaisissa hän saavutti Dungjenin parina vuonna 1998, jolloin saavutettiin neljäs sija.


title: Kyoko Ina

text: Ina on kilpaillut useina vuosina taitoluistelun maailmanmestaruuskilpailuissa. Parhaimmillaan hän ylsi vuonna 2002 Zimmermanin kanssa pronssisijalle.


title: Kaj Helminen

text: Kaj Helminen (s. 10. lokakuuta 1944 Helsinki) on entinen suomalainen kolmiloikkaaja.


title: Kaj Helminen

text: Helminen voitti kolmiloikassa poikien Suomen mestaruuden vuonna 1961. Hän paransi vuonna 1965 ennätystään toista metriä; tuloksellaan 16,12 m hän voitti Suomen mestaruuden ja hänestä tuli Kari Rahkamon jälkeen toinen 16 metriä ylittänyt suomalainen kolmiloikkaaja. Myöhempinä vuosina hän saavutti yhden SM-hopean (1966) ja kaksi SM-pronssia (1967, 1969) ja oli vielä vuosina 1972-1973 Kalevan kisoissa seitsemäs. Hän edusti Suomea maaotteluissa ja hyppäsi lopullisen ennätyksensä 16,13 m Ruotsi-maaottelussa Tukholmassa vuonna 1967.


title: Kaj Helminen

text: Seuratasolla Helminen edusti Toukolan Terästä, Helsingin Kisa-Tovereita ja Esbo IF:ää. Hänen pituushyppyennätyksensä on 716 cm.


title: Johann Andreas Naumann

text:
Johann Andreas Naumann (1744–1826) oli saksalainen lintutieteilijä.
Naumann oli maanviljelijä Köthenissä. Hän kirjoitti teokset "Vogelsteller" (1789) ja 12-osaisen "Naturgeschichte der Vögel Mitteleuropas" (1896-1905). Yhdessä poikansa Johann Friedrich Naumannin (1780-1857) kanssa hän kirjoitti teoksen "Naturgeschichte der Vögel Deutschlands. Nach eigenen Erfahrungen entworfen." Fleischer, Leipzig 1822-1866, osat 1-13.


title: Johann Andreas Naumann

text: Hänen nuorempi poikansa oli Carl Andreas Naumann (1786-1854).


title: Johann Andreas Naumann

text: Köthenissä sijaitsee Naumann-Museum.


title: Johann Andreas Naumann

text: Johann Andreas Naumann ja Johann Friedrich Naumann nimesivät yhdessä ruokokerttusten suvun "Acrocephalus" vuonna 1811.


title: Annette Dytrt

text: Annette Dytrt (s. 7. syyskuuta 1983) on saksalainen taitoluistelija. Hän syntyi tšekkiläisille maahanmuuttajavanhemmille Landshutissa ja edustikin kilpauransa alkuvaiheessa Tšekkiä.


title: Annette Dytrt

text: Dytrt voitti vuoden 1999 Tšekin-mestaruuden ja oli Saksan-mestarina neljästi peräkkäin vuosina 2003–2006. Pyrkimyksistään huolimatta hän ei ole päässyt mitaleille taitoluistelun arvokilpailuissa.


title: Aksu Hanttu

text: Aki ”Aksu” Hanttu (s. 19. maaliskuuta 1979 Lahti) on suomalainen muusikko, musiikkituottaja ja televisiojuontaja.


title: Aksu Hanttu

text: Hanttu tunnetaan Entwinen rumpalina ja perustajajäsenenä. Hän toimii myös Tuonen laulajana. Hän vastaa yhtyeen puhtaasta laulusta toisen laulajan Jaakko Teittisen hoitaessa murinaosuudet. Live-esiintymisissään yhtye käyttää sessiorumpalia.


title: Aksu Hanttu

text: Hanttu on koulutukseltaan musiikkiteknologi, ja soittamisen ohella hän työskentelee äänittäjänä, miksaajana ja tuottajana lahtelaisessa Grooveland-studiossa. Hän on tuottanut muun muassa Korpiklaanin, Clamourin, Häiriköiden, Misery Inc:n, Reflexionin, Soulrelicin ja Tuonen musiikkia.


title: Aksu Hanttu

text: Hanttu on juontanut metallimusiikkiin keskittyvää "Rautaryhmä"-keskusteluohjelmaa Subin myöhäisilloissa.